BILA SAJAT TERIMA UCAPAN SELAMAT HARI LELAKI SEDUNIA DARIPADA NETIZEN

Semalam iaitu tanggal 19 November, merupakan sambutan Hari Lelaki Sedunia dan sudah pasti ramai yang memberi ucapan terutamanya golongan wanita kepada ahli keluarga, rakan, teman lelaki dan suami mereka.

Dalam pada itu, menerusi perkongsian terbaru Nur Sajat atau nama sebenarnya Muhammad Sajjad Kamaruzzaman, rata-rata netizen tidak melepaskan peluang untuk tujukan ucapan tersebut buat usahawan kosmetik itu.

Menerusi videonya sedang menari yang dimuat naik di laman Instagram, ruangan komen dibanjiri dengan ucapan Selamat Hari Lelaki Sedunia daripada netizen.

Klik untuk gambar besar

Bagaimanapun, dalam entri dimana Sajat yang tampil dengan dress biru ketat itu dilihat tidak membalas sebarang komen yang dilemparkan kepadanya.

Sering terpalit dengan pelbagai kontroversi sehingga dikecam teruk susulan tindakannya memakai telekung ketika di Meka, sehingga status jantina usahawan tersebut masih lagi menjadi tanda tanya.

www.myartis.com / Sumber: Rotikaya

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PERLEKEHKAN - HOSPITAL PUTRAJAYA BUAT LAPORAN POLIS TERHADAP DAYANGKU INTAN & AZWAN ALI

Menerusi satu kenyataan rasmi di Facebook, Hospital Putrajaya telah membuat laporan polis berhubung penularan dua video yang telah menjejaskan imej Hospital Putrajaya dan kredibiliti kakitangan serta para pegawai perubatan dalam mengendalikan COVID-19.

Dalam kenyataan pada Selasa, Pengarah Hospital Putrajaya, Datuk Dr Nora'i Mohd Said berkata, video pertama dipercayai milik penyanyi Dayangku Intan yang mempunyai impak tontonan tinggi.
Video kedua pula adalah dari saluran YouTube, milik selebriti serba boleh, Azwan Ali atau lebih dikenali sebagai Diva AA yang memperkatakan dan menyokong isu dibicarakan oleh pemilik selebriti pertama.

Dr Nora'i berkata, isu berkenaan telah diperbesar-besarkan dengan perkataan-perkataan kesat terhadap petugas kesihatan yang menjalankan tugas: "Pengurusan Hospital Putrajaya memandang serius akan perkara ini dan turut kesal dengan penularan video tersebut," katanya.

Beliau berkata, orang awam seharusnya lebih peka dengan keadaan semasa wabak COVID-19 dan setiap petugas kesihatan telah mengikut garis panduan Kementerian Kesihatan ditetapkan sepanjang mengendalikan wabak itu.

Klik untuk gambar besar

"Para petugas keletihan dan terpaksa mengenepikan ahli keluarga masing-masing demi tugas yang bahaya ini. Penularan ini telah memberi tekanan emosi kepada para petugas sedangkan sokongan moral dan semangat yang harus diberikan, dan bukannya kata cacian dan kesat seperti ini," ujarnya.

Dr Nora'i berkata laporan polis itu dibuat bertujuan mendapat tindakan sewajarnya daripada Polis Diraja Malaysia (PDRM) dan Suruhanjaya Komunikasi dan Multimedia Malaysia (SKMM) terhadap individu yang tidak menghormati tugas anggota paramedik.

Pada pendapat kami, kerja keras petugas kesihatan di barisan hadapan yang berdepan dengan kes-kes jangkitan COVID-19 di negara ini harus dipuji. Mereka sedia berkhidmat dan berkorban demi masyarakat dan negara.

Namun, kita jangan lupa mereka juga manusia biasa, ada rasa tertekan dan penat. Setiap hospital di Malaysia dalam keadaan gawat dan ramai petugas 'burn out'. Apa salahnya kalau kita memahami juga keadaan mereka?

www.myartis.com / Sumber: Astro Awani & Hospital Putrajaya

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELEPAS 3 TAHUN BERHIJAB DI BULAN RAMADAN - EZLYNN AKHIRNYA KEKALKAN

Akhirnya penyanyi dan pelakon Ezlynn Ariffin mengambil keputusan berhijab sepenuhnya selepas tiga tahun cuba memakai hijab setiap kali bulan Ramadan dan tahun ini ia dipermudahkan. Ezlynn mengakui dia mengambil keputusan untuk berhijab sepenuhnya selepas akhir Ramadan baru-baru ini.

"Sebelum ini saya memang berhijab setiap kali bulan puasa selama 3 tahun berturut-turut. Tetapi tahun ini saya ambil keputusan untuk berhijab terus sepenuhnya. Mungkin Allah permudahkan niat saya selepas tiga tahun saya cuba untuk berhijab di bulan puasa akhirnya Dia tetapkan," katanya.

Pelantun lagu 'Hi Hi Bye Bye' itu dihubungi Gempak selepas ruangan komen di Instagram miliknya rata-rata bertanyakan mengenai imejnya kini yang masih berhijab meskipun selepas Ramadan. Menurut Ezlynn penghijrahannya mudah dan bukan kerana sesiapa.

"Saya berhijrah hanya kerana Allah, tiada sebab untuk berhijrah kerana sesiapa. Cuma apa yang terdetik di hati saya tahun ni rasa nak berhijab," tuturnya yang turut memberitahu dia dalam perancangan untuk menghasilkan single terbaharu.

Klik untuk gambar besar

www.myartis.com / Sumber & foto: Astro Gempak & Instagram Ezlynn Ariffin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MIERA LEYANA SELAMAT NIKAHI LELAKI 40-AN, ROSLAN OTHMAN

Alhamdulillah... tahniah kami ucapkan kepada pelakon Miera Leyana, 27, yang telah selamat diijabkabulkan dengan pilihan hatinya seorang usahawan, Rosland Othman berusia 40-an, di sebuah hotel terkemuka, jam 8.45 malam semalam.

Miera dan Rosland dinikahkan oleh bapa Miera, Datuk Seri Kasmi Arsat dengan sekali lafaz. Pada majlis tertutup yang hanya dihadiri ahli keluarga dan sahabat terdekat, pelakon drama Memori Cinta Suraya itu menerima mas kahwin berjumlah RM100.

Mengangkat tema klasik dan moden, Miera kelihatan anggun dengan busana putih perak di sisi suami yang turut mengenakan persalinan rona sama, rekaan pereka fesyen, Rizman Ruzaini, manakala pelamin, dekorasi dan perunding perkahwinan oleh The Calla. Miera berkata, dia dan suami bersyukur pada Allah SWT akhirnya disatukan sebagai suami isteri yang sah.

Klik untuk gambar besar

"Saya mengucapkan terima kasih atas doa dan restu dalam penyatuan dua hati ini. Secara jujurnya, saya tak sangka, daripada teman baik kini menjadi suami saya. Kami memang tak beriya-iya bercinta seperti pasangan lain, cuma saya menyenanginya sebagai rakan. Saya dan suami sudah lama saling mengenali, sejak empat tahun lalu. Kali pertama kami bertemu ketika menghadiri sebuah majlis pelancaran," katanya.

Aktres yang pernah diangkat Pelakon Pembantu Wanita Terbaik Filem, Anugerah Skrin pada 2013 menerusi filem Pecah itu berkata, dia terkejut apabila suami meluahkan isi hati dan melamarnya sebagai suri hidup pada Mei lalu.

"Suami terus bertemu keluarga untuk memberitahu keinginannya memperisterikan saya. Keluarga tiada halangan, malah merestui hubungan kami. Persiapan majlis pernikahan dilakukan dalam tempoh tidak sampai sebulan. Kami bernikah dahulu, manakala majlis resepsi akan diadakan bulan depan," jelasnya.

Miera berkata, dia menerima lamaran suami selepas menilai keikhlasannya berkawan selama ini: "Suami lain daripada yang lain. Karakter kami bagaikan langit dengan bumi, tetapi dia menerima saya seadanya.

"Dia sangat matang, penyayang dan mengambil berat. Itu yang membuatkan kami boleh berkawan lama. Seperti yang selalu saya katakan, saya perlukan lelaki yang memahami jiwa saya," tutur pelakon filem 'Apokalips X' dan 'Lebuhraya Ke Neraka' itu.

www.myartis.com / Sumber & foto: Kosmo, Berita Harian & Instagram Miera Leyana

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


9 GAMBAR - ROMANTIKNYA... SUAMI FOUZIAH GOUS

Tanggal 11 Disember merupakan hari lahir Fouziah Gous yang ke-33 dan semperna hari itu, suami Fouziah, Zhafran Yusof telah berpakat dengan Sugar Surprise untuk membuat surprise birthday buat isteri tercinta.

"Tengah2 malam ni beriya2 suami ajak turun bawah konon2 nak suruh tengok kereta baru, dan lihatlah dunia inilah yg saya nampak.

"This is so romantic with 1000 candles !! Seperti biasa terkena lagi surprise daripada suami tercinta bersama tok dalangnya @sugarsurprise, memang susah betul nak predict @sugarsurprise!!

"Thank you to all my friend,maid and family member yg beriya2 nyalakan lilin ni! Dengar cerita mcm2 cabarannya. I love you guys thank you so much.. I am truly blessed.

"Thank you to the most wonderful man in the world! The man who showed me the real happiness in life. The man who made me feel that I’m a true woman. I will be forever thankful to Allah SWT for giving me a wonderful husband like you!

I cannot imagine life without you! My dear husband, Thanks for making me complete! I really love you from the bottom of my heart! I love you forever and ever sayang," kata Fouziah di laman IGnya.

Dalam pada itu, menerusi Instagram Zhafran Yusof, dia telah memuat naik gambar serta ucapan yang sangat 'sweet'

"Dear Wifey, before the night ends, theres something I need to tell you. Firstly, I would like to say thank you for being such a great mother to Muhammad. Going thru sleepless night together is another great adventure to go through with you
Sayang.

"For me your birthday is just like another day. With you being by side everyday is a celebration. Thank you so much for being in my life and making it so meaningful especially with the presence of our Baby Muhammad. My love and respect grows for you with each passing year. I am truly blessed to have you as my life partner and mother to Muhammad.

"May you'll be blessed by Allah swt, Abundance of rezeki and happiness together as one Family ... Semoga Allah swt memberi perlindungan kita semua.. Much Bee...," ujar Zhafran.

GAMBAR-GAMBAR - klik untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


CUKUP SEDEKAD BERLAKON - NABIL MAHU TUMPU BALIK TABIR

"Saya masih mahu berada di set penggambaran, tetapi bukan sebagai pelakon, sebaliknya menjadi penerbit dengan menghasilkan drama dan filem.

"Kepuasan melihat orang lain melontarkan dialog, menggarap idea yang diterjemahkan menerusi skrip dan lakon layar sukar digambarkan.

"Lagipun, sepanjang 10 tahun ini, saya belum mencapai apa-apa kejayaan sebagai pelakon, berbanding kerjaya seni lain.

"Rasanya lebih baik saya hasilkan skrip dan menerbitkan produksi sendiri," kata pelawak dan pengacara popular, Nabil Ahmad yang baru mengetengahkan telefilem, 'The Hantus'.

Klik untuk gambar besar

Sedekad mengukuhkan nama, Nabil mengakui, sudah tiba masa untuk dia berundur daripada dunia lakonan serta menumpukan perhatian kepada tugasan di balik tabir.

Katanya, pendirian mengehadkan kemunculannya di televisyen, kecuali dalam bidang pengacaraan diputuskan kerana dia lebih puas menyajikan penonton dengan naskhah terbitan sendiri.

Pemilik bersama syarikat produksi, KMN Production itu berkata, kejayaan The Hantus mengutip lebih RM1 juta ketika disiarkan menerusi Astro First menyuntik semangatnya menghasilkan lebih banyak naskhah bermesej.

Nabil bagaimanapun berkata, dia masih memenuhi tawaran muncul di skrin televisyen sebagai hos dan pelawak.

"Saya mahu menjadi seperti Mamat Khalid yang dikenali bersandarkan idea kreatif dan karya yang melekat di hati semua kelompok masyarakat.

"Bukan tidak sayang dengan lakonan, namun cukup sampai setakat ini kerana jiwa saya lebih kepada kerja belakang tabir," tuturnya yang bakal tampil bersama telefilem, 'Datuk Setan'.

Sementara itu, Nabil yang pernah menggenggam gelaran Bintang Paling Popular di Anugerah Bintang Popular BH (ABPBH) 2008 turut meluahkan perasaan terharu apabila kembali dicalonkan pada musim ini.

Namanya berada dalam senarai awal ABPBH31 untuk kategori Pengacara TV Popular dan Artis Versatil Popular yang bakal diumumkan pada malam kemuncak 7 Oktober depan.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH, ADIK AFDLIN SHAUKI MENINGGAL DUNIA

Afdlin Shauki telah berkongsi berita duka apabila adiknya Jefri Adzman Aksan, telah Kembali ke Rahmatullah kira-kira jam 5.14 petang semaam di Hospital Thomson, Kota Damansara.

"Assalamualaikum warahmatullahi wabarakatuh semua. Adik lelaki saya, Jefri Adzman Bin Aksan telah pulang ke rahmatullah pada hari ini (12 Jun), pukul 5:14pm di Hospital Thomson Kota Damansara.

KLIK UNTUKIMEJ BESAR

"Moga rohnya ditempatkan di kalangan roh-roh orang yang beriman.

"Pada yang mengenali adik saya, saya memohon maaf segala kesilapan beliau. Dan halalkan makan dan minum beliau. Jika adik saya ada berhutang dgn sesiapa, boleh lah sekiranya menghubungi saya.

"Sekarang adik dah boleh jaga mak In Shaa Allah di jannah. Tak aci korang dah bersama. Ya Allah jagalah mereka, hindarkanlah siksa kubur, elakkan dari azab api neraka, elakkan dari fitnah sewaktu hidup dan selepas mati," pinta dan doa Afdlin.

Untuk makluman, Ahad lalu, arwah telah dilaporkan terlibat di dalam kemalangan jalan raya menyebabkan Arwah mengalami pendarahan otak hingga mendorong Afdlin meminta bantuan sesiapa yang mengetahui kejadian kemalangan tersebut agar menghubunginya bagi membantu siasatan.

Al-Fatihah.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KONGSI DETIK BERKENALAN - SHAHIR DEDAH ISTERI TAK TAHU  DIRINYA ARTIS, AF PUN TENGOK

Penyanyi Shahir Zawawi, 34, yang telah selamat menamatkan zaman bujang dengan wanita pilihan hati, Jaskin Jaludin, 30, dengan sekali lafaz pada jam 9.30 malam semalam itu telah berkongsi detik berkenalan dia dan isteri.

Shahir berkata, mereka berkenalan menerusi Instagram pada Mei lalu. Kata Shahir, dia yang memulakan langkah terlebih dahulu untuk mendekati isterinya. Menurut Shahir, dia dan isteri mengambil masa dua minggu sebelum menemui keserasian antara satu sama lain dan mengambil keputusan untuk ke fasa seterusnya.

"Saya kenal isteri pada bulan Mei tahun ini, lepas raya menerusi Instagram. Saya mengaku yang saya tegur dia dulu. Masa itu memang kami dua-dua dalam fasa nak cari pasangan untuk settle down.

"Kami kenal, borak-borak dan dua minggu selepas itu kami ambil keputusan untuk jalani kursus kahwin secara online. Hanya selepas itu baharu kami keluar bertemu janji dan Alhamdulillah dari situ saya lihat kami ada keserasian dan keselesaan apabila bersama," kongsinya.

Klik untuk gambar besar

Apa yang menjadi perhatian, Shahir mendedahkan isterinya yang juga pemilik sebuah butik itu tidak mengetahui Shahir merupakan juara musim kelapan program realiti Akademi Fantasia (AF8).

"Saya terpaut pada hati isteri, dia seorang yang suci hatinya. Kalau siapa kenal dia, tahu dia macam mana orangnya. Lagi satu dia pun lucu orangnya. Kita nak pasangan yang bukan sekadar isteri tapi dia juga sahabat, dia juga teman gelak ketawa, Alhamdulillah semua ciri-ciri itu ada pada dia. Isteri tidak tahu saya seorang artis sebab dia tidak tengok AF," tuturnya.

Dalam pada itu, Jaskin berkata dia mengalirkan air mata kerana tidak sangka akan bertemu jodoh. Ujarnya lagi, dia mengakui tidak tahu suaminya seorang artis.

"Saya menangis sebab saya tak rasa pun saya akan berkahwin dan akan dapat merasai momen seperti ini. Tentang kisah perkenalan kami, memang saya tak tahu pada mulanya yang Shahir seorang artis.

"Lepas saya dapat tahu, saya terus bertanya pada dia, betulkah awak ini artis? Sebab saya memang tidak menonton program AF. InsyaAllah, saya sudah bersedia dengan liku-liku bergelar isteri kepada seorang selebriti dan tidak menghalang Shahir berduet dengan artis wanita," jelasnya.

Jelas penyanyi lagu 'Kebahagiaan Dalam Perpisahan' itu lagi, meskipun hubungan yang terjalin dalam tempoh singkat namun mengambil keputusan untuk berkahwin kerana masing-masing sudah bersedia.

"Keputusan mendirikan rumah tangga kerana kami berdua memang sudah bersedia dan berniat untuk mencari pasangan apatah lagi usia semakin meningkat. Jujurnya, ahli keluarga pun sering bertanya bila saya hendak berkahwin sampaikan saya pernah terfikir untuk minta keluarga carikan calon isteri sebab kerap ditanya soalan sama," tuturnya.

Kata Shahir, Jaskin juga mengalami perkara sama dan pertemuan mereka seolah-olah sudah ditakdirkan untuk bersama sebagai suami-isteri. Dalam perkembangan lain, Shahir berkata, mereka merancang untuk berbulan madu dengan melakukan ibadah Umrah pada penghujung tahun ini.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYANG SAYA KERANA ALLAH, DIA PAKAI" - SHUIB ENGGAN PAKSA

"Sebagai seorang suami saya bersyukur dan seronok melihat isteri saya bertudung. Tetapi saya tak mahu ada paksaan, biarlah dia sendiri yang buat keputusan.

"Kalau dia sayang saya kerana Allah, then dia pakai," jelas pelawak Shuib yang mengakui gembira melihat perubahan isterinya, Siti Sarah Raissuddin yang kini perlahan-lahan berhijab.

Kata Shuib, getus hati kecilnya pastinya mahu seorang isteri menutup aurat apabila di hadapan khalayak ramai namun keputusan itu terserah pada Sarah.

Bagaimanapun, Sarah mengakui dia selesa bertudung buat masa sekarang dan sukar untuk memberikan jawapan mengenai perubahan imejnya.

Klik untuk gambar besar

"Kalau Shuib tanya pun saya tidak boleh memberikan jawapannya. Jika saya nak bertudung pun, saya akan pakai terus. Tak ada nak buat pengumuman.

"Buat masa sekarang, saya selesa bertudung dan meminta agar semua peminat mendoakan saya," katanya.

Pasangan suami isteri ini ditemui pada majlis berbuka puasa artis naungan Indigital Sdn Bhd dan LOL Entertainment bersama anak yatim di Hotel Royal, Kuala Lumpur.

Sarah dan Shuib baru pulang daripada mengerjakan umrah di Tanah Suci Mekah dan berkesempatan menyambut 10 hari pertama Ramadan di sana.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


SELAMAT NIKAH - MAK MAH KINI SAH ISTERI AL FATAH

Jodoh tidak mengenal usia. Pepatah ini bersesuaian sekali dengan Ruminah Sidek, 68, yang akhirnya selamat bergelar isteri kepada Al Fatah Rahim Ismail, 70.

Dalam pernikahan tersebut, Al Fatah melafazkan akad dengan hanya sekali lafaz. Mereka berdua bernikah hari ini  kira-kira pukul 9.20 pagi dalam majlis yang diadakan di kediaman abang ipar Mak Mah, di Meru, Kelang, Selangor.

Klik gambar untuk size besar

Untuk info, Akad nikah disempurnakan oleh Penolong Pendaftar Nikah Kariah Masjid As Syarif, Meru Klang, Mohd Jani Sarman dan disaksikan oleh adik lelaki pengantin perempuan, Mohd Zainal Sidek.

Mak Mah,menerima mas kahwin sebanyak RM300, tanpa wang hantaran dengan tujuh dulang hantaran yang berupa kek, Al-Quran, beg tangan, kasut, sejadah, air minuman Twister, dan telekung.

Sementara pihak lelaki pula menerima satu set wangian, kek, tepak sirih, set pakaian, sejadah, tuala dan buah-buahan.

Majlis persandingan pula telkah diadakan sejurus selesai akad nikah yang turut disaksikan oleh hampir 3,000 tetamu termasuk keluarga kedua-dua belah pihak.

Sebagai rekod, Mak Mah dan Al Fatah telah mengikat tali pertunangan pada 19 April lalu di rumah abang ipar Ruminah di Meru, Klang.

Perkahwinan ini merupakan perkahwinan keempat buat Mak Mah termasuklah dengan Allahyarham AR Tompel.

Hasil perkahwinan lalu, Mak Mah dikurniakan enam orang anak termasuklah pelakon Adlin Aman Ramlie.

Mak Mah juga mempunyai 20 cucu dan enam cicit.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


"BENDERA PUTIH BUKAN TANDA MENGALAH, LEMAH" - NAIM DANIEL TUNJUK SOKONGAN

"BENDERA PUTIH BUKAN TANDA MENGALAH. BENDERA PUTIH BUKAN TANDA LEMAH. Jangan takut, jangan malu," demikianlah tulis penyanyi dan pelakon, Naim Daniel menerusi laman Instagram miliknya baru-baru ini dimana dia memuat naik video perkongsian tanda sokongannya terhadap kempen Bendera Putih.

Perkongsian Naim itu adalah bagi membantu mereka yang memerlukan dengan menunjukkan cara menghasilkan bendera putih dengan menggunakan barang yang ada di rumah.

Dalam hantaran tersebut, Naim menggunakan kaedah kitar semula menggunakan batang penyapu, gunting, gelang getah, kemeja-T putih dan plastik putih sebagai bahan.

"Di sini, saya cuba sampaikan cara-cara untuk membuat bendera putih bagi meminta pertolongan makanan, sokongan emosi dan kewangan menggunakan barang yang ada di rumah anda.

"Harap dapat membantu kalian serba sedikit Insya-Allah. Semoga Allah memeluk kalian dengan kemas, selalu. Jangan melakukan sebarang tindakan yang mampu mengguris hati ahli keluarga kalian ya? Kita cuba lagi.

Klik untuk gambar besar

"Pastikan ia (bendera putih) diletakkan di tempat yang boleh dilihat oleh jiran tetangga. Ini boleh dijadikan tanda isyarat sama ada (memerlukan) bantuan makanan, kewangan mahu pun emosi.

"Jangan malu sebab sekarang kita cuma ada kita. Kita cuba sedaya upaya untuk membantu masyarakat semampu yang boleh," kata pelantun lagu 'Purnama' itu.

Naim pada masa sama turut juga menegaskan supaya bantuan yang dihulurkan tidak dijadikan kandungan untuk dimuat naik ke platform media sosial semata-mata.

"Saya minta, jangan jadikan ia sebagai kandungan terutamanya di media sosial. Jaga aib orang yang memohon pertolongan kepada kita," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AMRAN TOMPEL KINI TERLANTAR

Baitumal melaporkan bahawa pelakon dan pelawak, Amran Aman Ramlie atau lebih dikenali sebagai Amran Tompel, 70, kini terlantar akibat serangan strok sejak lebih sebulan lalu.

Untuk info, pelakon veteran ini pernah mewarnai industri lakonan tanah air sekitar tahun 1990-an sehingga 2014. Beliau juga pernah membuka kedai makanan sekitar Selangor satu ketika dahulu sebelum aktif semula dalam lakonan.

Difahamkan, buat masa sekarang tinggal dia tinggal di rumah sewa anaknya di Taman Matahari Height, Senawang. Beliau sebelum ini pernah beberapa kali diserang angin ahmar sebelum diserang strok sejak peringkat awal Perintah Kawalan Pergerakan (PKP).

Dalam pada itu, Perbadanan BaitulMal Negeri Sembilan MAINS (PBMalNS MAINS) telah hadir menziarahi dan menyampaikan bantuan kepadanya berbentuk bantuan lampin pakai buang, makanan asas dan wang tunai segera. Bantuan telah disampaikan oleh Ketua Unit Kebajikan, Bahagian Agihan Zakat, PBMalNS MAINS, Ust. Mohd. Zahid Mohammad.

Klik untuk gambar besar

Anak Amran, iaitu Shafiq Amran, 26, memaklumkan bahawa ada badan bukan kerajaan (NGO) dan individu-individu termasuk rakan-rakan yang tampil menghulurkan sumbangan sebelum ini. Malah katanya Persatuan Seniman Malaysia (Seniman) juga telah tampil memberi bantuan.

Untuk rekod, Amran juga pernah mendapat bantuan Jabatan Kebajikan Masyarakat (JKM) dan BaitulMal sebelum ini.

Foto/sumber: Unit Media Baharu/Abu Aaesya

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BAPA ZAHID AF2 MENINGGAL DUNIA

Nampaknya, semalam merupakan hari sedih buat artis kita apabila segelintirnya kehilangan orang tersayang. Penyanyi Zahid Baharudin juga turut diuji apabila dia mengesahkan kematian bapanya, Baharudin Md Arif pada 4.16 petang semalam di Hospital Teluk Intan, Perak.

"Pada awalnya, arwah terjatuh di rumah dan ditahan di hospital sejak 7 Mac lalu. Doktor sahkan ada pendarahan dalam kepalanya," katanya yang pernah menjadi juara Akademi Fantasia 2.

Tambahnya, arwah bapanya itu sebelum ini pernah ditahan di hospital selama 11 hari sejak 7 Mac lalu selepas terjatuh di rumahnya.

"Inshaa-Allah, jenazah bapa saya akan disemadikan di Teluk Intan pada esok hari dan maklumat terperinci akan saya dikongsikan nanti kerana ada beberapa urusan yang perlu diselesaikan terlebih dahulu," katanya dipetik sebagai berkata.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - IBU TIRI ASHIRA DIJEMPUT ILAHI AKIBAT COVID-19

"Duka cita, saya nak maklumkan, mak tiri saya, Mak Norma Ariffin menghembuskan nafasnya yang terakhir pada jam 6.20 petang tadi," tulis penyanyi Ashira Aziz yang berkongsi berita duka dimana ibu tirinya, Norma Ariffin telah menghembuskan nafas terakhir akibat COVID-19 di kediamannya di Selayang, jam 6.20 petang semalam.

Berita duka itu dikongsi penyanyi lagu 'Di Ombak Resah' itu menerusi akaun Instagram (IG), semalam. Sebelum ini, Norma atau lebih mesra dipanggil Mak Norma oleh Ashira dimasukkan ke Hospital Selayang akibat jangkitan COVID1-19 pada 24 Julai lalu.

Bagaimanapun, arwah dibenarkan pulang ke rumah, pagi semalam. Namun, diserang 'slipped disc' atau cakera tulang belakang tergelincir hingga mengalami kesukaran bergerak selepas tiba di rumah.

"Arwah dibenarkan pulang selepas sembilan hari menjalani kuarantin dan rawatan di hospital. Saya lihat abah adalah orang yang paling gembira menyambut kepulangan isterinya hingga beriya-iya mengemas rumah.

Klik untuk gambar besar

"Bagaimanapun, abah menghantar mesej memaklumkan arwah sakit tenat pada sebelah petang. Penyakit cakera tulang belakang tergelincir kembali menyerangnya.

"Arwah tidak boleh duduk atau bangun, malah hendak bergerak sedikit pun susah dan sakit. Abah sangat susah hati melihatkan keadaan arwah. Namun, Allah lebih menyayangi Mak Norma apabila menghembuskan nafas terakhir kira-kira jam 6.20 petang," kata Ashira.

Ashira, 37, yang disahkan positif COVID-19 sejak lima hari lalu dan kini sedang menjalani kuarantin kendiri di rumah itu berkata, biarpun arwah hanya ibu tiri, namun dia sudah menyayanginya seperti ibu kandung sendiri.

"Terima kasih menjaga abah selama ini. Jaga makan minum, pakaian harian abah. Sentiasa bersama abah ketika sakit dan selalu ambil berat mengenai kami. Kali terakhir saya bertemu arwah pada bulan Ramadan lalu.

"Arwah pesan, jangan lupa kena ada zuriat lagi. Maafkan Oshin, Mak Norma, belum ada rezeki dan mungkin tidak akan terjadi. Oshin sudah sayang Mak Norma macam ibu sendiri," luah Ashira yang juga isteri kepada anggota kumpulan Indigo, Bad.

Terdahulu, selain arwah, bapa Ashira yang juga penyanyi veteran, Syed Abdul Aziz Syed Alwi turut positif COVID-19, namun hanya menjalani kuarantin kendiri di rumah.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TAKPE SAYANG, TUHAN TAHU....." - KING COCO PERTAHANKAN SUAMI

"Sayang, maafkan aku jika tempias ini menganggu mu, padahal kau tak pernah melakukan apa apa. Kau bersama aku waktu aku tak punya siapa siapa 2 tahun lepas. Kau meneutralkan pemikiran aku sewaktu dihentam kiri dan kanan, kau sumber inspirasi aku.

"Tapi tidak aku skrg, aku tidak dapat mempertahankanmu sewaktu netizen yang rata-rata tidak tahu tentang apa yang terjadi tetap menempelak mu, maafkan aku.

"Kau masih tersenyum, katakan "takpe sayang, tuhan ada. Tuhan tahu apa kita buat" itu yang masih terungkap dibibir kemas mu," tulis Instafamous King Coco di laman Instagramnya.

Minggu lalu kecoh di media sosial kisah mengenai Kapten Azrin yang telah menceraikan isteri pertama Nor Azura. Ekoran itu, rata-rata netizen mengecam suami King Coco itu.

Klik untuk gambar besar

Menerusi muatnaik terbaru, King Coco meluahkan rasa sedih serta memohon maaf kerana tidak dapat mempertahankan suami tersayang apabila diserang netizen berhubung isu tersebut.

Dalam pada itu, King Coco memuji suaminya seorang yang sangat baik dan sentiasa mementingkan keluarga lebih dari dirinya sendiri. Katanya lagi, suaminya itu jugalah yang sanggup membantu dirinya ketika dia jatuh suatu ketika dahulu.

"Bagaimana aku tak sayangkan diri kau? Kau seorang yang sangat baik, bapa yang memikirkan tentang keluarga dari diri sendiri. Itulah sifat mu yang tiada siapa tahu selain aku. Tapi tetap netizen menempelak mu.

"Sewaktu aku hampir merasa dunia ni gelap kau yang hulurkan tangan seikhlasnya untuk mengambil aku sebgai isteri walau ditentang oleh org sekeliling, kau tetap ada dibelakang aku," katanya.

King Coco juga tersentuh dengan keikhlasan hati Azrin yang sanggup memperisterikannya ketika berada dalam kesusahan suatu ketika dahulu.

Katanya juga, netizen akan sentiasa mencari kesalahan mereka dan akan menjadikan perkara tersebut sebagai senjata untuk menyerang mereka.

Dalam pada itu, King Coco turut mendoakan agar mereka kuat untuk berdepan segala dugaan mendatang dan terus istiqamah.

Susulan khabar angin mengatakan King Coco sudah tidak lagi bermadu, Kapten Azrin mendedahkan dia telah menceraikan isteri pertamanya itu pada awal bulan Oktober 2018.

www.myartis.com / Sumber & foto: Rotikaya, Astro Gempak & Instagram King Coco

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAMATKAN SPEKULASI - MIRA FILZAH AKUI TAK 'TERIKAT' DENGAN SESIAPA

"Sekarang ini tidak terfikir apa-apa lagi. Cuma, tidak tahu kalau ada tiba-tiba datang, ada jodoh dan serasi. Saya terbuka untuk berkawan dengan sesiapa. Buat masa sekarang tidak terikat dengan sesiapa pun.

"Remy tak ada apa-apa, Zizan pun tak ada," demikian jelas pelakon popular Mira Filzah yang mengakui tidak terikat dengan komitmen percintaan sama ada dengan pelawak, Zizan Razak atau pelakon, Remy Ishak seperti yang digosipkan baru-baru ini.

Mira, 26, atau nama sebenarnya Nur Amirah Filzah Badioezaman berkata, buat masa sekarang dia terbuka untuk berkawan dengan sesiapa saja.

Mira yang mencipta fenomena menerusi drama 'Pujaan Hati Kanda' di TV3 baru-baru ini berkata, tidak ada sebarang majlis perkahwinan bakal berlangsung seperti diperkatakan.

Klik untuk gambar besar

"Jadual kerja saya sibuk hingga hujung tahun ini. Saya akan terbabit dengan dua penggambaran drama selepas Aidilfitri. Jadi, memang tidak ada apa-apa akan berlaku terutama dalam soal peribadi. Lupakan hasrat nak naik pelamin tahun ini. Tamatkanlah spekulasi itu," katanya.

Dalam perkembangan lain, Mira giat menjalani latihan 'indoor skydive' selepas dilantik menjadi duta Persatuan Payung Terjun Malaysia (MyPA), Februari lalu.

"Mungkin ramai tidak tahu, sukan ini pun ada di peringkat dunia. Jadi, saya mengikuti latihan ini. Saya tidak ada niat apa-apa lagi, cuma kalau ada rezeki mana tahu boleh mewakili negara bagi kategori wanita kerana tidak pernah ada wakil yang masuk pertandingan ini.

"Buat masa sekarang saya hanya mengikuti latihan dulu. Sekurang-kurangnya sebagai duta, saya tahu buat dan tidaklah saya tak tahu apa-apa," tuturnya.

www.myartis.com / Sumber & foto: Harian Metro & Instagram Mira Filzah

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PANGGILAN HANGIT 'ISU HAMIL' - HOT FM MOHON MAAF

Gurauan yang tidak kena pada tempatnya!

Demikianlah komen ramai pihak mengenai segmen Panggilan Hangit melibatkan pemain bola sepak,  Nor Farhan Muhammad dengan isterinya. Ini kerana, isu yang diketengahkan oleh stesen radio Hot FM itu ialah isu 'hamil luar nikah' atau hubungan terlarang dengan suami orang.

Akibatnya, pihak pengurusan stesen radio berkenaan semalam memohon maaf berhubung insiden tersebut kerana menimbulkan rasa kurang senang dikalangan pendengar.

Dengar panggilan tersebut selepas ini:

"Pihak pengurusan Hot FM dan Nor Farhan hari ini meminta maaf kepada seluruh pendengar khususnya pendengar Hot FM TGanu atas siaran panggilan hangit baru-baru ini," kata kenyataan tersebut.

Untuk info, dalam siaran 3 Jun lalu seorang wanita kononnya mengadu kepada isteri Nor Farhan bahawa dia telah dihamilkan oleh pemain bola sepak tersebut dan dia (Nor Farhan) enggan bertangungjawab.

Namun apa yang menarik, isteri Nor Farhan amat tenang menerima panggilan tersebut dan meminta wanita tersebut bertemunya untuk berbincang.

"Hot FM ingin memohon maaf atas perkara ini dan pihak pengurusan sedang meneliti isu ini dengan lebih mendalam," tambah kenyataan dari Hot FM lagi.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


JIKA BERTERUSAN KELUARGA DISERANG - PUTERI SARAH TIDAK TERAGAK-AGAK BUAT LAPORAN POLIS

"Jika perkara ini berterusan, saya tidak teragak-agak membuat laporan polis dan mencari dalang sebenar yang berselindung di sebalik akaun palsu itu. Saya tak suka melihat ibu mentua dan adik ipar diserang dan diperli di Instagram. Tak sangka selepas akaun palsu itu berhenti menyerang saya, dia beralih kepada ahli keluarga yang lain pula.

"Berhenti mengintip segala perkembangan saya dan cuba membuat onar untuk merosakkan hubungan saya dengan ahli keluarga mentua," kata pelakon Puteri Sarah Liyana yang memberi amaran kepada pengguna Instagram yang berselindung di sebalik akaun palsu supaya berhenti melakukan provokasi di media sosial ibu mentua serta adik iparnya.

Sarah memberitahu, selepas pemilik akaun palsu itu berhenti menyerang Instagram miliknya, kini individu terbabit cuba menyerang ahli keluarga sehingga ingin mengetahui segala perkembangannya.

Klik untuk gambar besar

Menurut Sarah, dia enggan menuduh mana-mana pihak dalam isu serangan membabitkan ahli keluarganya, namun dia percaya individu terbabit mungkin orang yang sama menyerangnya sebelum ini.

"Saya cuma ingin berpesan supaya hentikan segala komen buruk terhadap saya, ibu mentua dan adik ipar. Ibu mentua sentiasa memberikan sokongan dan dia sentiasa ingatkan bahawa tiada siapa boleh merosakkan hubungan saya dengan suami serta ahli keluarga lain," ujarnya.

Terdahulu, Sarah memberi amaran kepada pemilik akaun palsu yang cuba mengintip segala perkembangannya sehingga mengganggu dan melakukan provokasi di akaun media sosial ibu mentua dan adik iparnya.

www.myartis.com / Sumber & foto: Harian Metro & Instagram Puteri Sarah Liyana

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


A GALAK TUNJUK PERKEMBANGAN POSITIF - YUSOF HASLAM TANGGUNG KOS RAWATAN

"Paling penting sekarang adalah proses pemulihannya. Soal lain adalah di bawah tanggungjawab syarikat, terutama kos rawatan, termasuk rawatan susulan," kata penerbit yang juga pemilik syarikat produksi Skop Productions, Datuk Yusof Haslam yang memaklumkan pihaknya akan membiayai kos rawatan pelakon, A Galak yang dimasukkan ke Hospital Kuala Lumpur (HKL), Jumaat lalu kerana serangan angin ahmar.

Yusof berkata, selain menjadi sahabat karibnya sejak lebih tiga dekad lalu, pelakon itu juga sudah dianggapnya sebagai sebahagian daripada keluarga besar Skop Productions. Mengulas perkembangan kesihatan pelakon itu, Yusof berkata, A Galak sudah mula menunjukkan perkembangan positif, namun masih dalam pemantauan rapi doktor.

"Alhamdulillah, dia sudah mula menunjukkan perubahan, berbanding beberapa hari lalu. Begitupun, serangan angin ahmar itu menyebabkan pertuturannya kurang jelas. Doktor memaklumkan, mungkin tempoh penyembuhannya memerlukan masa yang panjang, namun saya yakin semangatnya kuat untuk cepat sembuh.

"Doktor juga melakukan pemantauan berterusan untuk melihat perkembangan kesihatannya. Sama-sama kita doakan supaya dia kembali sembuh," tutur Yusof mengenai keadaan A Galak atau nama sebenarnya, Zakaria Ahmad, 78, yang dikejarkan ke sebuah klinik oleh rakan sekerja di Skop Production Sdn Bhd sebelum dihantar ke HKL.

Pelakon yang popular dengan watak 'Sarjan Misai' atau 'Sarjan Hashim' dalam drama bersiri kepolisan, 'Gerak Khas' itu dikatakan berdepan serangan angin ahmar kerana tidak mengambil ubat mengikut jadual. A Galak yang dilahirkan di Johor dan dibesarkan di Singapura mula terbabit dalam dunia lakonan sejak era 1960-an selepas kerap mengikut ibunya, Rokiah Jaafar bekerja di Studio Jalan Ampas.

Bapa kepada lima anak itu seterusnya melangkah ke Kuala Lumpur untuk mencuba nasib sebagai anak seni sekitar 1980-an dan diterima Datuk Aziz Satar sebagai penjaga konti, sebelum ditawarkan peluang berlakon. Antara filem yang menaikkan namanya adalah 'Azura', membawakan peranan ayah bergandingan dengan Datuk Jamal Abdillah dan Fauziah Ahmad Daud.

www.myartis.com / Sumber & foto: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


15 GAMBAR - SEKITAR PERSIAPAN MAJLIS RESEPSI AKIM & STACY DI JOHOR

Hari ini merupakan majlis menyambut menantu pengantin baru, Akim Ahmad dan Ummu Shaikhah Stacy Anam di Johor selepas 21 hari menjadi suami isteri.

Difahamkan, pada jam 10 pagi nanti, pasangan ini akan diraikan dalam majlis marhaban, berzanji dan khatam Al-Quran di kediaman keluarga Akim.

Pasti seluruh warga Johor berbesar hati, khususnya yang menyokong Akim dan Stacy.

Tahniah dan selamat pengantin baru daripada kami.

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


MAAF YA... REHAT SEBENTAR - EBIT LEW

Perkongsian Ustaz Ebit Lew ini telah membuatkan ramai warganet tersentuh hati, insaf dan sebak. Mari kita doakan agar kesihatannya terus kuat dalam usahanya membantu golongan memerlukan. Amin.

"Dulu-dulu saya susah. Kadang ada orang selit rm2 dalam poket. Rasa happy sangat. Selalu lapar dan susah. Satu hari Allah beri rezeki saya mencurah-curah. Duit gaji pertama saya beri pada mak ayah saya. Setiap bulan saya beri pada mak semuanya di kampung. Mak ingat saya ada duit lain. Dulu selalu tidur masjid jer. Saya selalu menangis bila lapar tapi saya doa hidayah. Menangis kuat-kuat dalam doa minta hidayah. Best menangis dalam doa. Nikmat rasanya. Ubat bila sedih dan penat. Mak selalu cakap dulu ada orang sayang kita,sekarang giliran kita sayang orang lain. Takper orang buat kita, jangan kita buat orang

"Masa kahwin pun susah. Duit beli susu anak pun selalu takde. Kasihan bidadari saya. Betul-betul susah. Terima kaseh bidadariku.

"Satu hari Allah beri rezeki. Perniagaan Restoren Paramount Coffee House mencurah-curah rezeki. Dapat buka 3 cawangan. Tidaklah banyak tapi dah terlebih untuk saya. Banyak sangat dah saya rasa. Saya tulis 9 buah buku motivasi kekeluargaan dan doa-doa. Syukur semua buku tu laris bertahun-tahun. Ada buku walau dah 4 tahun masih dalam top 10 best seller. Begitu juga butik Jubah saya elews Design. Laku jer jubah. Begitu juga program Training Motivation dan seminar yang saya adakan. Boleh kata setiap hari ada program seminar. 3hari jer rehat duduk rumah dalam sebulan. Saya mula melabur sedikit sebanyak sana sini. Kini pun 56 kakitangan tetap saya semuanya cuti bergaji lagi.

"Saya dari dulu buat kerja khidmat masyakat ini dari umur 12 tahun kerja dakwah dan khidmat masyarakat masuk pedalaman menyebarkan kasih sayang dan mengajak kepada kebaikan dan Jamu orang makan. Sabtu Ahad dan cuti sekolah tak pernah duduk rumah. Cuti sekolah sebulan duduk di pedalaman, hutan,gunung ya ng ada manusia. Berkongsi rezeki dan nasihat yang baik. Seronok masa tu baru benar-benar belajar Islam,solat dan akhlak Nabi saw. Menangis jer dengar cerita Nabi saw. Akhlak dan baiknya Nabi saw. Nabi saw nak semua manusia bahagia dan berjaya. Nabi benar-benar merasai setiap kesusahan orang lain.

"Beberapa tahun ini lebih aktif dengan anak jalanan,club malam,anak muda motor, dan semua jenis golongan yang orang anggap teruk. Mereka cuma anak baik yang rindukan kasih sayang dan nasihat yang baik. Gembira buat semua tu. Itulah cita-cita saya semenjak kecil nak belajar akhlak Nabi saw. Cinta sayang pada Nabi saw. Nak sambung usaha Nabi saw.

"Saat covid 19 ini pula betul-betul buat saya sebak risau. Rasa inilah waktunya gunakan sebanyak mungkin rezeki dan tenaga yang Allah beri pada saya. Diri,harta,masa semuanya milik Allah. Mungkin cuma sekali ini peluang Allah beri pada saya. Siapa tahukan. Syukur ramai juga kawan-kawan dari merata tempat bersama saya dengan doa, sokongan, tenaga dan juga wang ringgit. Dari pelbagai bangsa dan agama. Kita semua sebuah keluarga. Biarlah kita semua menjadi sebuah keluarga da satu hati ini akan menarik rahmat Allah. Semoga Allah terima semuanya jadi asbab kebaikan dan hidayah seluruh alam. Semoga Allah angkat covid 19 ini.

"Terima kaseh Allah. Berkat doa arwah mak yang saya cintai. Rindu dekat mak sangat. Rindu ayah dekat kampung lamanya tak jumpa. Bidadari saya dan mertua saya. Bidadari saya kini sentiasa ada bersama saya. I love u bidadariku sayang. Rindu anak-anak dekat rumah. Kasihan diaorang. Doa adik beradik dan doa semua sahabat di media ini. Sampai sekarang bila ada kebaikan selalu fikir ini mesti doa mak. Doa sesiapa yang baik. Jika sedih atau penat saya niatkan pahalanya untuk arwah mak yang saya rindui dan sayangi. Terima kaseh semua guru-guru saya yang selalu doakan saya.

"Saudaraku di sebalik ujian ada rahmat-ebitlew.

Sumber: Ebit Lew

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANAK WARGANEGARA SINGAPURA - FITRI HARIS SEDIH LEPAS SOFEA SENDIRIAN 'TERBANG'

"COVID-19: Sangat memberi impak kepada saya, anak saya warganegara SINGAPURA, di saat perintah pergerakan kawalan di lakukan, kami berada di UUM, kedah, dan apabila saya hendak menghantar Sofea pulang, semua jalan darat, immigrations tutup tak boleh masuk Singapore, hari saya hiba, saya cuba menghubungi semua kenalan di pihak berkuasa, tiada satu jalan pun selain by FLIGHT.

"Cuma yang membuat saya sedih adalah Saya tidak boleh menemani, even jika org Singapore ke KLIA by flight n balik semula singapore utk ambil Sofea mereka pula kena self quarantine 14 days. Ke sana ke sini saya cube menyelesaikan, akhirnya terpaksa akur dan dalam keadaan tidak boleh terima, Sofea TERPAKSA BALIK SEORANG NAIK FLIGHT.. under age dan tak pernah saya membiarkan Sofea sendiri.

"Allah ujian," demikian tulis penyanyi nasyid, Fitri Haris yang meluahkan kesedihan apabila dia tidak dibenarkan untuk menemani anak tunggalnya, Sofea Solehah, 16, yang masih di bawah umur dan terpaksa melepaskannya untuk menaiki penerbangan bersendirian selepas kerajaan Malaysia mengumumkan Perintah Kawalan Pergerakan yang menyekat sebarang aktiviti keluar masuk di negara ini.

Klik untuk gambar besar

Berkongsi perkara tersebut menerusi laman Instagram, Fitri, 36, memberitahu biarpun sudah menghubungi semua kenalan di pihak berkuasa namun anaknya hanya boleh dibenarkan pulang dengan menaiki kapal terbang sahaja.

Jelasnya, sewaktu perintah dilaksanakan, dia dan anak berada di Universiti Utara Malaysia, Kedah dan dalam perjalanan ke Singapura namun semua jalan darat telah ditutup. Satu-satunya alternatif pulang adalah dengan menaiki kapal terbang. Dia akhirnya terpaksa akur dan melepaskan anaknya menaiki kapal terbang seorang diri.

Namun bantuan pihak penerbangan yang menemani anaknya sepanjang penerbangan cukup melegakan hati. Dia turut memanjatkan doa agar Malaysia bebas dan pulih daripada wabak ini: "Cuma melegakan hati saya sedikit, apabila @malaysiaairlines ada menawarkan assistant.. bawa Sofea sampai ke seat dan bila sampai ada assistant bawa sampai ke mama Sofea.

"Syukur sangat2.. tapi masih hiba dan sedih .. bila nampak susuk badan Sofea hilang dari pandangan. Wahai semua.. percayalah.. COVID 19 ini banyak mengajar kita.. banyak membrri hikmah buat mereka yNg mau berfikir. STAY AT HOME, jangan keluar utk perkara yang tidak penting.. spend ur time with urself utk bermuhasabah dan with ur family sementara masih ada masa.

"Tatkala kalian busy dengan kerja dan urusan lain, saat utu jangan di tanya takde masa dengan keluarga dan diri sendiri .. kerana hikmah ini akan dapat kebaikannya buat mereka yang tahu bersyukur dan tidak MEMENTINGKAN DIRI. Moga kita terhindar dari sebarang wabak penyakit.. moga Malaysia di pulihkan dan di jauhkan dari wabak COVID19 atau sebarang oenyakit yang kemudharatkan amin," tuturnya.

Fitri sebelum ini pernah berkahwin sebanyak tiga kali sebelum diijabkabul buat kali keempat pada Disember 2019. Bekas anggota kumpulan nasyid UNIC ini mempunyai seorang anak bernama Sofea Solehah, 15, yang menetap bersama bekas isteri di Singapura.

www.myartis.com / Sumber & foto: mStar, Merdia Hiburan & Instagram Fitri Haris

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR - MAJLIS AQIQAH ANAK ROSMA & KHAI

Gambar menarik Majlis Aqiqah anak Rosma dan Khai AF1 pada 16 Februari lalu di Kuantan, Pahang.

Artikel terdahulu:

LAGI GAMBAR BABY GIRL ROSMA & KHAI

Untuk rekod, pasangan ini mendapat anak kedua mereka itu pada Sabtu, 4 januari 2014 yang lalu. Mereka sebelum ini mempunyai seorang anak lelaki yang bernama Muhammad Amzar Danish.

Klik gambar untuk size besar

X'TRA FOTO:

KREDIT:
Photo : www.facebook.com/ChozenPhotowork
Deco Buaian : www.facebook.com/buaianberendoi.doublek
Candy Buffet : www.facebook.com/MYEvent4U?fref=ts

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


TOM GV9 TERHARU ELLY MAZLEIN SENTIASA BERI KEKUATAN: "TERIMA KASIH SELALU SOKONG, PELUK & PEGANG TANGAN..."

"Salam kak @iamellymazlein... Terima kasih selalu sokong, peluk dan selalu pegang tangan Tom. Tom selalu rasa sokongan dari Kak Lina setiap kali di pentas GV9. Tom rasa akak berdiri sebelah rasa macam akak teman dan rasa akak support Tom dalam diam.

"Tom dapat rasa perasaan itu. Bila Tom dikomen dan kritik, Tom rasa kuat sebab akak ikut teman Tom. Tom sayang Kak Lina," coret bintang Gegar Vaganza 9 (GV9), Tom menerusi hantaran di laman Instagram miliknya baru-baru ini.

Dalam hantaran tersebut, Tom terharu dengan kesantunan serta cara pengacara Elly Mazlein memberikan sokongan kepada setiap peserta terutama ketika peringkat penyingkiran.

Kata Tom, Elly atau lebih mesra disapa Kak Lina Pom Pom, menjadi individu yang membakar semangatnya dan memulihkan rasa dukanya apabila di pentas. Perkongsian Tom itu turut menyentuh hati peminatnya yang ikut sama merasai kesedihan dan setiakawan Tom dan Kak Lina.

Klik untuk gambar besar

"Akak pun perasan Kak Kepok selalu jadi pembakar semangat Tom." - "Betul, minggu pertama hingga Tom tersingkir memang Kak Lina sentiasa teman Tom." - "Masa Tom keluar pun Kak Lina nampak sebak.

"Elly ni memang sisi sebenar dia seorang pelindung dan orang yang sesuai untuk kita luah perasaan dan tenteramkan orang yang down," tulis beberapa pengguna laman sosial .

Pada minggu ketujuh GV9, rezeki tidak berpihak pada Tom atau nama sebenarnya Raja Farah Afzal Raja Ikram, apabila menjadi peserta keempat tersingkir selepas Roy Kapilla, Haida Hasnan dan Pat Candy.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SETELAH LAMA MENJANDA - DJ LIN AKHIRNYA JATUH CINTA DENGAN PEMINAT

"Diri ini diduga lagi! DOAkan agar nasib dan tuah menyebelahi LIN ya... moga tabah hati ini melaluinya & moga diberi kekuatan mengharungi kesakitan yg dirasa.. Ameen!" demikian kata DJ Lin, penyampai radio Suria FM melalui IGnya.

Untuk info, Semalam melalui rancangan Suria Cinta (SC), Linda Onn tanpa disangka telah bertanya kepada Roslinda Abd Majid atau DJ Lin mengenai kekasih hati. Apa yang mengejutkan, DJ Lin yang popular menerusi rancangan Suria Cinta itu membuat pengakuan eksklusif yang cintanya telah terpaut dengan seorang pendengar radio yang merupakan peminatnya sendiri.

Mendengar pengakuan tersebut, Linda Onn secara berseloroh mengatakan sepanjang dia menjadi DJ iaitu sekitar 18 tahun, dia tidaklah sampai terpaut hati dengan pendengar sendiri. Ha ha... memang kelakar usikan Linda!

Rasanya, ini adalah cinta terkini DJ Lin yang merupakan ibu tunggal kepada dua orang anak setelah dia putus cinta pada 2010.

Kiriman 'surat cinta' yang sering diterima DJ Lin

"Kak Lin dah tak ada hubungan dengan lelaki tersebut. Kak Lin sudah kembali solo semula. Sebenarnya, terus-terang Kak Lin katakan, memang agak sukar untuk cari orang yang betul-betul faham kita. Terutama sekali buat Kak Lin yang sudah mempunyai dua anak. Sekarang ini, Kak Lin perlu utamakan anak-anak," katanya ketika putus cinta dahulu.

Bagaimanapun, untuk cintanya kali ini, marilah kita sama-sama doakan agar DJ Lin cepat-cepat bertemu jodoh dengan kekasih barunya itu.

Foto: DJ Lin IG

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


PEMINAT MAHU DERMA BUAH PINGGANG - EBBY YUS TAK SANGKA, INGIN BERTEMU

"Saya memang tak sangka apabila ada kenalan memaklumkan mengenai hasrat anak muda itu, apatah lagi ia pengorbanan besar kepada seseorang seperti saya yang tidak dikenalinya. Saya tertanya-tanya dalam hati, apakah kebaikan saya lakukan sampai ada peminat yang sanggup mendermakan organnya kepada saya?

"Bukan menolak, cuma tak sampai hati mahu ambil buah pinggang insan lain. Buat masa ini, kita berikhtiar dulu, tetapi kalau boleh memang saya mahu menemuinya sebelum mengerjakan umrah, 28 Januari ini.

"Bagi saya, niat yang disampaikan itu sudah cukup besar maknanya, sekali gus menguatkan lagi semangat diri,” kata pelawak yang berdepan masalah buah pinggang bocor, Ebby Yus, 55, yang terkejut apabila seorang peminat meluahkan hasrat mendermakan sebelah ginjal bagi meredakan penderitaannya.

Ebby atau nama sebenarnya Muhammad Yunus Abdul Rashid berkata, dia ingin berjumpa dulu pemuda terbabit, yang menawarkan bantuan menerusi ruangan komen di Facebook, sebelum memberikan sebarang keputusan.

Ebby ketika ditemui di kediamannya di Kampung Baru itu kelihatan ceria menerima kunjungan Persatuan Seniman Malaysia (SENIMAN) diketuai Presidennya, Zed Zaidi, dan berbesar hati dengan keprihatinan serta bantuan daripada pelbagai pihak.

Klik untuk gambar besar

Hadir sama dalam kunjungan itu, Pemangku Pengarah Perbadanan Kemajuan Filem Nasional (FINAS), Shakib Ahmad Shakir.

Terdahulu, selain masalah ginjal tahap tiga sejak setahun lalu, Ebby juga semakin lemah disebabkan penyakit jantung, prostat, kencing manis, darah tinggi gastrik dan saraf.

Menyentuh keadaannya, kata Ebby, doktor akan menilai tahap kesihatannya dalam tempoh tiga bulan lagi sama ada perlu menjalani dialisis atau sebaliknya.

Begitupun, buat waktu ini dia perlu menjaga pemakanan dan mengawal pengambilan air, selain mengambil ubat berjadual untuk beberapa penyakit lain.

Kongsinya lagi, sebelum ini SENIMAN dan beberapa persatuan lain pernah menawarkan bantuan, cuma dia berat hati untuk menerimanya berikutan masih boleh bekerja.

"Sekarang, kesihatan saya memang turun naik hingga kerap berulang-alik ke hospital. Begitupun, baru-baru ini saya tetap menerima tawaran membintangi sebuah sitkom disebabkan penggambarannya dilakukan dalam studio. Jadi, adalah sikit duit belanja ke Makkah.

"Sebelum ini, saya bukan tak sudi (menerima bantuan). Saya terpaksa menolak sebab di luar sana ada ramai lagi yang lebih memerlukan berbanding saya.

"Apabila SENIMAN datang hari ini, saya tidak boleh menolak lagi selepas mereka merayu untuk meringankan beban. Mana pula ada orang yang perlu merayu untuk menolong," tuturnya yang sempat berseloroh.

Berharap dikurniakan kesihatan yang baik untuk menjalani ibadat di Tanah Suci, Ebby mengakui hanya sabar dan tawakal menunggu detik berkenaan.

"Saya bersyukur dikelilingi insan pemurah yang turut menjadi pembakar semangat saya. Siapa yang tak mahu diberikan kesembuhan?

"Sebenarnya, akhir tahun lalu pun ada sahabat yang menawarkan sumbangan untuk membawa saya menjalani rawatan di India bersama seorang ahli keluarga.

"Namun selepas berbincang dengan adik-beradik, saya ikhtiar ubati penyakit saya di sini dulu. Doakan semuanya dipermudahkan," ujarnya.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PIHAK PENGURUSAN HADIAHKAN 'VELLFIRE' - HAEL HUSAINI TERGAMAM

"Hael diberitahu dia perlu membuat reviu mengenai kenderaan di Naza World dan bersetuju untuk melakukan 'job' tersebut. Beberapa minit selepas dia sampai, kami jerit 'surprise' dan Hael memberi reaksi terkejut, tergamam, 'speechless'.

"Ayat pertama yang keluar daripada mulut Hael ialah "betul ke ni... sumpahlah?," jelas Anne yang turut berkongsi kegembiraan di laman Instagramnya (IG) dimana sahabatnya, penyanyi dan komposer Hael Husaini menerima hadiah sebuah Totoya Vellfire daripada pihak pengurusan Virus Ungu Entertainment.

Menerusi video yang dimuatnaik Anne Farina pada ruangan IG Story, difahamkan kereta mewah tersebut dihadiahkan kepada Hael kerana kerja kerasnya selama ini. Anne berkata, pihak pengurusan merancang memberi kejutan kepada penyanyi Hajat tersebut dan mengajak dia ke kedai kereta Naza World di Petaling Jaya.

Lebih menarik lagi plat kereta tersebut yang ditempah khas dan apabila dirapatkan ia seperti membaca nama nama kedua Hael iaitu 'Usaini' (VS54171). Anne turut memuatnaik foto Hael terduduk disisi kereta barunya itu di IG dan mengucapkan selamat maju jaya kepada penyanyi dan composer muda berbakat besar itu di ruangan kapsyen: "SURPRISE!! Dari management and team. Semoga terus berjaya dan sentiasa memberikan yang terbaik! Love".

Klik untuk gambar besar

www.myartis.com / Sumber & foto: Astro Gempak, Instagram Anne Farina & Hael Husaini

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


USTAZ EBIT LEW KEMBALI AKTIF DI MEDIA SOSIAL - NETIZEN LUAH SYUKUR, RINDU

Ustaz Ebit Lew dilihat sudah lebih seminggu menyepi daripada media sosial. Namun terkini, pendakwah terkenal ini telah kembali aktif apabila memuat naik perkongsian di laman Instagram semalam.

Memuat naik video berada di pasar raya miliknya iaitu Elewsmart, Ustaz Ebit hanya menulis kapsyen ringkas, "Segala puji bagi Allah".

Dalam hantaran yang lain pula, Ustaz Ebit telah memuat naik video bersama keluarganya di tepi pantai dengan kapsyen: "Bahagia di hati bila kita berterima kasih pada Allah. Alhamdulillah. Alhamdulillah. Alhamdulillah," tulisnya.

Perkongsiannya itu mendapat pelbagai reaksi daripada netizen yang meluahkan rasa syukur dan teruja melihat pendakwah itu kembali aktif di media sosial. Tidak kurang juga, ramai mengatakan rindu untuk melihat perkongsian dan misi kebajikan pendakwah berkenaan.

Klik untuk gambar besar
         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"I MINTA MAAF ATAS SEGALA APA YANG BERLAKU" - UCAPAN SHUK SEMPENA ANNIVERSARY KE-5

"20 dec 2020 harini ada 2 benda penting dalam hidup saya yang pertama selamat hari lahir @rossa.sera insan yang kini menjadi istri dan ibu kepada anak-anak saya yang kedua selamat ulang tahun perkahwinan kami yang ke lima.

"Terima kasih sehingga ke hari ini masih lagi bersama dengan I masih lagi uruskan makan pakai I uruskan anak-anak I. Gelaran sorang isteri ni bukan biasa-biasa," demikianlah tulis pelawak dan penyampai radio, Shuk Sahar di laman Instagram.

Dalam status tersebut, Shuk menitipkan ucapan istimewa bersempena dengan hari lahir isterinya dan juga ulang tahun perkahwinan mereka yang ke lima.

Menurut Shuk, dia berasa sangat bersyukur kerana dikurniakan isteri yang tidak pernah jemu meberikan yang terbaik buat dirinya dan juga anak-anak.

Klik untuk gambar besar

Jelas penyampai radio Hot FM ini lagi, dia sangat menghargai jasa dan pengorbanan isterinya yang selama ini telah menjadi tulang belakang dalam kehidupan keluarganya.

"Pada I untuk digalas oleh seorang wanita kalau orang kata lelaki nampak gagah tapi tak semestinya gagah lelaki itu segagah apa yang seorang wanita lalui.

"Bila bergelar isteri semoga kegagahan yang you ada sampai ke harini dapat kekalkan kita sampai ke jannah. I minta maaf atas segala apa yang berlaku sepanjang dah 5 tahun you bergelar isteri I.

"Kalau kegagahan you tu dapat dilihat secara fizikal mesti badan you dah nampak mcm body builder. Terima kasih @rossa.sera and i love u," kongsinya lagi.

Menerusi ruangan komen, rata-rata netizen dan rakan artis menitipkan doa semoga pasangan ini akan kekal bahagia hingga ke jannah.

Terdahulu, Syuk telah mendirikan rumah tangga bersama isteri, Natassyiah Asshaferah pada tahun 2015 dan kini telah pun dikurniakan dua orang cahaya mata perempuan.

www.myartis.com / Sumber & foto: Media Hiburan & Instagram Shuk Sahar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ELIZABETH TAN NAFI BERCINTA DENGAN BEKAS SUAMI NABILA HUDA

Jika sebelum Elizabeth Tan dikatakan menjadi punca Adira dan Shahrul putus tunang, kali ini dia didakwa bercinta dengan bekas suami Nabila Huda, Zaidy Zailani atau lebih dikenali sebagai Eddie. Bagaimanapun, Eddie menafikan perkara tersebut.

"Saya tidak bercinta dengan Elizabeth. Saya hanya berkawan baik dengan dia kerana berada di bawah satu pengurusan yang sama dan kami pernah bekerjasama sebelum ini. Elizabeth dan Tiga Swagger (kumpulan yang disetainya) juga bakal muncul dengan lagu terbaru yang berjudul Sayang Pulanglah Sayang”

Klik gambar untuk size besar

"Ini pertama kali saya mendengar dakwaan ini. Saya tak pernah berjumpa secara peribadi dengan Elizabeth. Saya hanya berjumpa dengan dia hanya di pejabat dan acara di luar, semuanya atas urusan kerja. Saya terkejut dengan dakwaan ini," ujar Eddie dipetik sebagai berkata.

Untuk rekod, Eddie berkahwin dengan Nabila Huda pada 6 Disember 2008 dan bercerai pada tahun 2011. Hasil perkahwinan tersebut, mereka dikurniakan seorang anak perempuan, Keisha Laila yang kini berusia lima tahun.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


KINI DI TANAH SUCI - EMMA MAEMBONG TUNAI UMRAH BERSAMA AYAH & KAKAK

Baru-baru ini, pelakon Emma Mamembong telah berangkat dan kini selamat tiba ke Tanah Suci untuk menunaikan ibadah umrah bersama ayah dan juga kakaknya, Coddy Maembong.

Berita itu dimaklumkan olehnya serta kakak, pelakon Yaya Maembong menerusi akaun Instagramnya masing-masing. Menerusi perkongsian di entri terbaru Yaya, dia mendoakan agar segala urusan Emma dan keluarganya dipermudahkan.

Manakala muatnaik terkini di laman Instagram Emma pula, dia berkongsi foto terbaru bersama ayah. Melhat pada gambar yang dikongsikan itu, rata-rata peminat mendoakan Emma sentiasa diberikan kesihatan yang baik selain perjalanan ibadahnya berjalan lancar.

Klik untuk gambar besar

"Selamat menunaikan umrah ayahnda tercinta @emma_maembongofficial @coddy_maembong @qalam_ismail. Semoga dipernudahkan segalanya. Melalui ibadah haji dan umrah ini, Allah memberi peringatan kepada manusia agar sentiasa berada dan berpegang kepada agama tauhid yang benar dan kita dibawa untuk menyaksikan bukti-bukti sejarah umat terdahulu di mana sama-sama diseru untuk mengesakan Allah dan menyaksikan kebesaran Allah.

"Moga umrah ini dapat mengenal diri sendiri dan bagaimana seharusnya perlakuan seseorang di hadapan Allah, membimbing kita dalam aktiviti keagamaan untuk mengajar erti kehidupan dan kematian, kelembutan hati, keteguhan iman, pengorbanan dalam kehidupan dan bagaimana menghindarkan diri daripada gangguan dan godaan iblis laknattullah. Doakan kami sekeluarga menyusul tahun depan ya,” tulisnya.

www.myartis.com / Sumber & foto: Astro Gempak, Instagram Emma Maembong, Yaya Maembong, Coddy Maembong & @qalam_ismail

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


43 GAMBAR - SEKITAR MAJLIS CUKUR JAMBUL ANAK AMYRA & AMAR

Semalam, pasangan pelakon Amyra Rosli dan Amar Baharin telah mengadakan majlis cukur jambul untuk anak sulung mereka, Aqeef Anaqi.

Majlis berlangsung secara sederhana itu dihadiri oleh ahli keluarga serta teman rapat pasangan ini.

Untuk makluman, cahaya mata lelaki pasangan ini selamat dilahirkan secara normal pada 15 Oktober lalu.

Klik untuk gambar besar

www.myartis.com / Sumber: Amar Baharin, Melur Putih IG & #aqeefanaqi

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"DOAKAN YANG BAIK-BAIK" - SYAMSUL YUSOF HARAP KEDUA-DUA ISTERINYA TENANG & BANYAKKAN BERSABAR

Syamsul Yusof yang sebelum ini membuat pengakuan sudah pun bernikah dengan Ira Kazar di Thailand itu dilihat telah memuat naik satu perkongsian terbaru di laman Instagram dimana dia berharap kedua-dua isterinya bertenang dan banyak bersabar, selain meminta orang ramai mendoakan yang baik-baik buat mereka.

Dalam hantaran tersebut, pengarah dan pelakon itu turut berkongsikan foto pernikahannya bersama kedua-dua isteri, Puteri Sarah Liyana dan Ira Kazar.

"Morning! Moga kedua-dua isteriku tenang dan banyakkan bersabar. Doakan yang baik-baik," tulisnya.

Klik untuk gambar besar

Terdahulu, susulan pengakuan Syamsul itu, ramai pihak yang meluahkan rasa tidak puas hati sehingga menjadi bualan hangat dan mengundang kecaman masyarakat.

Malah, ibu pengarah berkenaan iaitu Datin Patimah Ismail berkata, dia tidak merestui dan reda dengan perkahwinan kedua anaknya ini dengan Ira Kazar.

Sementara itu, bapa Syamsul pula, Datuk Yusof Haslam memberitahu, tiada keperluan untuk dia bersemuka dengan besannya, Kazar Saisi berhubung pernikahan anak mereka serta mengatakan tiada apa yang perlu dibincangkan.

  ________ IKLAN ________ JUALAN TERBESAR 1.1 TAHUN BARU 2023.. - - Dapatkan pelbagai barangan dengan potongan diskaun KAW KAW dalam jualan 1.1. Tahun baru 2023 mulai 12 malam ini. Jangan terlepas tawaran gilang gemilang yang hanya muncul setahun sekali.
KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NATASHA HUDSON TAMPIL 'FREEHAIR'?

Menerusi muat naik di laman Instagram, penampilan terbaharu pelakon Natasha Hudson tidak berhijab telah mengejutkan banyak pihak, terutama peminat kerana sebelum ini berhijab, bahkan pernah berniqab sekitar 2016.

Pelakon itu tampil dengan imej tidak berniqab selepas mendapat keizinan untuk membuka niqab daripada suami keempatnya, Noor Nashriq Sekarnor.

Natasha atau nama sebenarnya Natasha Liana Hudson, 39, memuat naik gambar dan video sedang menjalani aktiviti luncur air di Kuantan, Pahang.

Malah, Natasha dilihat tampil dengan imej tanpa hijab ketika hadir memberi sokongan terhadap Monsoon Wavescape Festival yang berlangsung di Pantai Pelindung, Kuantan baru-baru ini.

Klik untuk gambar besar

Dalam satu lagi hantaran gambar dan video yang dimuat naik hari ini pula, aktres filem 'Chermin' itu hanya dilihat memakai baju-T berwarna putih dan topi berwarna hitam sedang menikmati keindahan pantai di Langkawi.

Bagaimanapun, pihak Natasha sehingga kini masih belum mengeluarkan sebarang kenyataan berhubung imej terbaharunya itu, malah ruangan komen Instagramnya turut ditutup.

Terdahulu pada Januari tahun lalu, Natasha turut mencetuskan kontroversi apabila mengenakan busana yang tidak selari dengan imej seorang muslimah dalam sebuah majlis pelancaran produk kacantikan.

Dalam acara tersebut, Natasha bukan sahaja menggayakan busana yang seolah-olah menampakkan bahagian bahu tetapi turut mempunyai belahan pada bahagian belakang sehingga menampakkan betisnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BANYAK HABIS WAKTU DI MASJID - WAHID SENARIO SELESA TINGGAL DI IPOH

Berkongsi kisah penghijrahan kepada masyarakat, pelakon dan pengacara Wahid Senario atau nama sebenarnya Abdul Wahid Mohamad, 46, mengakui pernah 'dimarahi' anaknya kerana dia kurang selesa apabila cerita perubahan imej bapanya sering ditonjolkan menerusi media massa.

"Saya kata kepada mereka, nak buat macam mana kerana orang sering bertanya dan saya kena jelaskan perkara sebenarnya. Apapun ini tuntutan agama dan kita kena buat benda ini. Sebagai individu milik masyarakat yang orang kenal, apabila tengok kita berubah, pergi masjid, pasti orang kaitkan dengan benda ini.

"Bagi saya sama ada kita betul-betul nak berubah 100 peratus atau 50 peratus, terserahlah. Yang penting kita kena buat benda ini. Sebagai seorang bapa, dapat tunjuk sikit pun okeylah bagi saya," katanya.

Sementara itu, bapa kepada tiga anak lelaki berusia 18, 17 dan 13 tahun ini berkata, dia kini lebih banyak menghabiskan waktunya di masjid. Dalam masa sama, Wahid memberitahu dia lebih selesai tinggal di Ipoh dan keputusan untuk tinggal di sana juga dibuat bagi menjaga kedua-dua mentuanya selepas ibunya sendiri meninggal dunia.

"Namun, itu tidak bermaksud saya dah meninggalkan segala aktiviti seni kerana saya masih menerima tawaran aktiviti hiburan sekiranya ada. Namun, saya selesa tinggal di Ipoh, Perak. Memang saya sasarkan duduk di Ipoh sejak dulu walaupun ada kerjaya di Kuala Lumpur. Selepas dapat anak kedua, saya balik semula ke Ipoh.

"Sebenarnya selepas kahwin, saya bawa isteri ke Kuala Lumpur. Dia asal Ipoh dan bila tinggal di Kuala Lumpur, dia jadi serabut kepala. Bayangkan nak beli bawang pun kena beli di tempat yang besar. Kerana itu juga saya sanggup berulang alik dari Ipoh ke Kuala Lumpur setiap minggu untuk jadi hos program Melodi bersama Fara Fauzana dulu.

"Saya sekarang tenang bersama keluarga di Ipoh. Syukur perniagaan isteri yang diusahakan secara dalam talian dapat sambutan. Rezeki anak pun Allah dah aturkan dan mesti ada. Setiap bulan pasti ada tawaran kerja walaupun tak banyak," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERI BANTUAN DIKATA 'ACAH' BAIK - SITI SARAH KESAL, TAK MAHU NIAT DISALAH ERTI

"Tak payah acah baik boleh tak? kalau nak bagi, bagi je lah. Ko dengan laki ko memang suka menunjuk ek?" tulis individu tersebut kepada penyanyi dan kini usahawan, Siti Sarah Raisuddin.

Siti Sarah telah memuat naik tangkap layar mesej yang dikirim seorang individu tidak dikenali yang mengatakan dia dan suami, pelawak Shuib Sepahtu suka menunjuk baik.

Penyanyi lagu 'Semakin' itu meluahkan perasaan kesal apabila niatnya memberi sumbangan dan berkongsi rezeki bersama petugas barisan hadapan disalah erti oleh sesetengah netizen.

Tidak melatah dengan kritikan sedemikian, Sarah mengakui dia tidak boleh memuaskan hati semua pihak dalam setiap tindakan yang dilakukannya. Sarah juga memberitahu bahawa keikhlasan dalam setiap perbuatan biar Allah S.W.T saja yang menilainya, bukan manusia.

Klik untuk gambar besar

"Dalam kehidupan kita ini, kita tidak dapat puaskan hati semua orang. Buat baik pun orang pandang serong, apa lagi kalau kita terbuat salah, lagi teruk jadinya.

"Yang nak marah sangat tu kenapa? Kita bagi benda haram ke sampai sakit sangat hati tu? Sarah ni bagi dadah ke? Bagi air todi yang mabuk-mabuk ke?" katanya.

Tambahnya lagi, dia hanya ingin berkongsi sedikit rezeki yang didapatinya menerusi perniagaan yang diusahakannya kini, sekadar untuk membuatkan para petugas barisan hadapan berasa gembira pada hari tersebut.

"Saya bagi hadiah dan barang-barang lain tu pun untuk buat kenangan, ikhlas ke tak, bukan kita tentukan, perkara itu rahsia Allah, siapa kita nak tentukan keikhlasan seseorang," ujarnya.

Dalam pada itu, Sarah juga sempat menitipkan doa kebaikan buat 'frontliners' yang sering menyokong segala tindakan dan memberi kata semangat buatnya di media sosial.

Melihat pada ruangan komen, rata-rata netizen dan rakan artis tidak putus-putus memberikan kata-kata semangat selain turut menasihati Sarah supaya mengabaikan sahaja komen-komen negatif tersebut.

www.myartis.com / Sumber & foto: Beautifulnara, Media Hiburan & Instagram Siti Sarah Raissuddin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


'UNFOLLOW', EMMA DISANGKA LUPA KAWAN - ALVIN TAK KISAH, AKUI MASIH VIDEO CALL

"Emma memang dah lama unfollow semua orang, bagi saya itu adalah haknya. Persahabatan saya dan Emma tidak boleh di ambil kira berdasarkan laman sosial. Kami ada sahaja berhubung seperti biasa sebagai rakan, apa yang dia nak buat dalam talian adalah haknya.

"Tak semestinya kami tidak berkawan kalau dia tak follow saya pun," demikian kata pelakon dan penyanyi Alvin Chong yang menjawab persoalan apabila rakan baiknya iaitu pelakon Emma Maembong tidak lagi mengikutinya di laman Instagram.

Ujar pelakon drama 'Awak Suka Saya Tak?' dan 'Tolong Sempurnakan Cerita Mami', suka hatilah nak follow atau tidak seseorang itu di Instagram kerana persahabatan tidak harus dinilai melalui laman sosial.

Klik untuk gambar besar

www.myartis.com / Sumber & foto: mStar, Instagram Alvin Chong & Emma Maembong

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ERRA FAZIRA & ENGKU EMRAN SAH CERAI TALAK SATU

TERKINI:

Akhirnya Erra Fazira diceraikan dengan talak satu oleh suaminya, Engku Emran Engku Zainal Abidin di Mahkamah Tinggi Syariah, Shah Alam, Selangor, sebentar tadi.

Artikel terdahulu:

SAMBUT BIRTHDAY TANPA SUAMI - ERRA FAZIRA KINI BERUSIA 40 TAHUN

Mereka bercerai di hadapan Hakim Syarie, Mohammad Adib Husain yang kemudian mengesahkan lafaz yang dibuat oleh Engku Emran itu selepas kedua-dua pihak bersetuju untuk berpisah secara baik.

Erra (tutup muka) ketika hadir di mahkamah

Erra atau nama sebenarnya Fazira Wan Chik, 40, kelihatan tenang manakala Engku Emran, 39, sebak ketika melakukan lafaz tersebut.

Pasangan itu terdahulu tiba di mahkamah secara berasingan kira-kira pukul 11.45 pagi.
Erra ditemani pelakon Erma Fatima dan Datin Umie Aida.

Erra dan Emran berkahwin pada 25 Oktober 2007 dan dikurniakan seorang anak perempuan Engku Aleesya yang kini berusia lima tahun.

Sebelum mengahwini Engku Emran, Erra juga pernah berkahwin dengan penyanyi Yusry Abdul Halim pada 15 Jun 2003 dan bercerai tiga tahun kemudian. Hasil perkahwinan pertama itu mereka tidak mempunyai cahaya mata.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


122 ANGGOTA DIKERAH OLEH JAIS BURU SAJAT

"JAIS mendapat waran tangkap ke atas Sajjad petang semalam, jadi hari ini kita menggerakkan anggota dan pegawai penguatkuasa kita untuk mencari Sajjad di seluruh Selangor," demikianlah kata pengarah JAIS, Datuk Mohd Shahzihan Ahmad.

Difahamkan, Jabatan Agama Islam Selangor (JAIS) hari ini mengerahkan kira-kira 122 anggota dan pegawai penguatkuasanya untuk mencari dan menangkap usahawan kosmetik, Sajat atau nama sebenarnya Muhammad Sajjad Kamaruz Zaman.

Datuk Shahzihan berkata tindakan itu dilakukan selepas pihaknya mendapat waran tangkap daripada Mahkamah Tinggi Syariah Shah Alam petang semalam. Ia susulan kegagalan Sajat menghadiri prosiding kes berpakaian wanita Selasa lalu.

Selasa lalu, Mahkamah Tinggi Syariah Shah Alam mengeluarkan waran tangkap terhadap Sajat itu atas tuduhan berpakaian seperti wanita sehingga menyebabkan agama Islam dipandang hina.

Pada 6 Januari lalu, Sajat mengaku tidak bersalah atas pertuduhan berpakaian seperti wanita. Sajat didakwa melakukan perbuatan itu dalam majlis bacaan Yasin dan solat hajat, 23 Februari 2018 di premis kecantikannya, Nursajat Beauticion, Jalan Serai Wangi G16/G, Seksyen 16, Shah Alam.

www.myartis.com / Sumber: Malaysia Gazette

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"EMAK PERCAYA FARIS BOLEH JAGA SAYA" - ELFIRA

Kerana terpikat dengan keperibadian dan sikap Muhammad Faris Khairol Anuar, pelakon Elfira Loy mengakui tempoh perkenalan singkat tidak menghalangnya menerima lamaran tunangnya itu.

Elfira atau nama penuhnya, Nurul Elfira Loy, 24, memberitahu, perancangan hari bahagia mereka lancar malah disambut baik keluarga kedua-dua pihak.

"Faris hormat dan faham bagaimana keluarga saya. Malah, dia ada visi masa depan. Apa yang lebih penting, emak saya percaya dia boleh menjaga saya. Semuanya berlaku dalam tempoh pantas dan mudah.

"Saya bersyukur dengan apa yang terjadi dan hargai setiap detik. Tidak lupa, saya berdoa ikatan kali ini adalah yang terbaik buat saya dan berkekalan hingga jenjang pelamin.

"Keluarga saya berpegang kepada adat... Jadi, kami membuat keputusan untuk bertunang dan mendirikan rumah tangga. Semoga semua perancangan dipermudahkan," katanya.

Klik untuk gambar besar

Awal September, majlis merisik dan bertunang dilaporkan diadakan secara tertutup di kediaman Elfira di ibu negara.

Sementara itu, Elfira belum bersedia mendedahkan tarikh majlis pernikahannya. Sebaliknya, dia hanya menjelaskan, mereka bakal disatukan tahun depan.

Tambah Elfira, dia dan Faris sudah mengikuti kursus perkahwinan namun belum membuat persiapan untuk hari mereka disatukan.

"Tarikh kahwin dalam hati saya, siapa boleh baca hati saya mesti dapat agak," ujarnya yang sebelum ini pernah bertunang dengan penyanyi, Sufian Suhaimi pada 6 Oktober 2017, namun hubungan mereka secara rasminya terputus pada 18 Februari lalu.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELEPAS USTAZ EBIT LEW - ZUL YAHYA PULA BUKA PASAR RAYA SENDIRI

Pelakon Zul Yahya kini berjaya merialisasikan hajatnya untuk membuka pasar raya miliknya sendiri yang diberi nama Zulyahya Mart, selepas kejayaan ElewsMart milik pendakwah bebas, Ustaz Ebit Lew.

Menurut Zul, langkah ini merupakan salah satu inisiatifnya untuk mendidik diri dan keluarga untuk sentiasa berkorban ke jalan agama.

"MasyaAllah, kami belum baik baru belajar korbankan sikit-sikit untuk perkara baik. Doakan kami semoga dapat mendidik diri dan keluarga digerakkan agar sentiasa korbankan diri, masa dan harta untuk kehidupan agama. Berniaga perlukan usaha, tawakal dan doa yang tak putus-putus InsyaAllah," tulisnya.

Kenyataan tersebut dikongsikan oleh bapa kepada enam orang cahaya mata itu menerusi akaun Instagram miliknya. Dalam pada itu, Zul turut mendedahkan dia akan berusaha sebaik mungkin demi membangunkan perusahaan barunya itu.

Klik untuk gambar besar

Melihat di ruangan komen, rata-rata netizen dan rakan artis menitipkan ucapan tahniah selain turut meluahkan rasa bangga melihat pencapaian pelakon berusia 50 tahun itu.

Terdahulu, Zul dikhabarkan tidak akan menolak sekiranya diberikan tawaran lakonan tetapi hendaklah ditelitinya terlebih dahulu: "Kalau watak yang ditawarkan itu kena dengan usia, lebih matang dan mungkin lebih serius, saya akan pertimbangkan.

"Kalau boleh, biarlah karakter yang saya lakonkan itu, ada nilai dalam penyampaian kepada penonton dan menjadi asbab untuk sampaikan sesuatu yang baik buat masyarakat juga," katanya seperti yang dipetik.

www.myartis.com / Sumber & foto: Media Hiburan & Instagram Zul Yahya

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LEPAS ISU 'PENGSAN' 2 MARKAH, AJAI DIDAKWA 'BERHUTANG RM6,000'

Belum reda isu memberi 2 markah dan mengatakan 'pengsan' lagi bagus dalam rancangan Big Stage, terkini komposer Mohd Faizal Maas atau Ajai, terpalit pula dengan kontroversi hutang sejumlah RM6,000.

Untuk info, 'hutang RM6,000' yang didakwa pemenang tempat kedua program Keynote, Raja Nazrin Shah Raja Azaham, telah dijawab oleh pengurus yang juga isterinya, Liza Ilias menegaskan bahawa tanggungjawab Ajai dalam program yang disiarkan pada 2010 itu adalah sebagai dekan atau ketua tenaga pengajar sahaja.

Program Keynote itu turut menobatkan Mohd Farhan Izharruddin sebagai juara manakala tempat ketiga pula dimenangi oleh Khairul Nizam Nazri.

"Dia memang ada keluarkan idea itu, tapi ia dijual kepada produksi yang menerbitkan program berkenaan. Jadi, tugasnya dalam program Keynote itu tak lebih daripada tenaga pengajar.

"Jadi, isu mengenai hadiah atau bayaran wang kemenangan, bukan menjadi tanggungjawabnya. Syarikat produksi itu pun dah tak wujud dan penerbitnya pun dah meninggal dunia," ujarnya dipetik sebagai berkata.

Liza juga tidak menolak, pihaknya ada menghubungi Nazrin untuk memintanya menurunkan perkongsian di Facebook kerana itu membabitkan nama baik Ajai dan Exist.

Klik untuk gambar besar

"Pihak kami ada menghubunginya pada 9 Mac tahun lalu kerana perkongsiannya bukan sahaja mencalarkan nama Ajai, tetapi juga membabitkan nama Exist yang nak mengadakan konsert pada ketika itu.

"Apa yang saya lihat, individu ini seperti ingin menangguk di air yang keruh. Saya dah jelaskan situasi dan posisi Ajai dan dia kena faham mengenainya," tambahnya.

"Kalau boleh, kami tak mahu sampai ke tahap perlu mengambil tindakan undang-undang. Dia adalah orang yang berpelajaran dan sepatutnya faham apa yang berlaku.

 "Sepatutnya, dia mainkan peranan positif di dalam industri dan gunakan cara yang betul untuk menaikkan namanya serta kumpulan yang dianggotai.

"Ajai sentiasa menyokong bakat-bakat muda ini, tapi ada dalam kalangan mereka yang suka bercakap tanpa berfikir panjang," jelasnya pada Harian Metro.

Sementara itu, dalam isu Big Stage, Ajai menulis: "Biarlah Dicaci.. Dihina.. Dimaki.. ‘Saya Redha’. Dan Maafkan Saya.. Jika Kejujuran Saya Menyinggung Perasan Dan Disalah Ertikan ‘Bak Kata Peribahasa’, Jauhari Juga Yang Mengenal Manikam.. Yang Paling Penting Bagi Saya..  Nak Melihat Prestasi Peserta ‘Bigstage2020’ Meningkat."

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAHU JADI IBU YANG BOLEH DIHARAP - DIANA DANIELLE PUTUSKAN UNTUK JUMPA PAKAR PSIKIATRI

Demi anak-anak, pelakon Diana Danielle, 30, dalam masa terdekat ini memutuskan untuk berjumpa pakar psikiatri bagi mengenal pasti sama ada dia menghidap penyakit Kecelaruan Hiperaktif Kurang Daya Tumpuan (ADHD).

Diana atau nama sebenarnya Diana Danielle Danny Beeson berkata, dia mengalami kecelaruan fungsi kognitif. Diana yang juga penyanyi mendedahkan dia sebenarnya sudah menyedari perkara itu sejak remaja. Malah, ramai rakan terdekatnya turut berkongsi perkara sama.

"Saya akan menjalani penilaian (psikiatrik) pada 29 November ini. Susah saya nak terangkan keadaan yang saya alami. Ia membabitkan fungsi kognitif seperti kehilangan memori contohnya hilang barangan.

"ADHD ini membuatkan fokus saya lari dan tidak tentu. Saya ingin lakukan banyak perkara membuatkan saya kasihan kepada anak-anak. Sebagai ibu, saya mahu jadi seorang yang boleh diharap.

Klik untuk gambar besar

"Saya mahu anak-anak saya boleh bergantung harap kepada saya. Kekuatan itu saya dapat daripada anak-anak saya. Saya mahu jadi lebih fokus kepada apa yang mereka buat dan berada di samping mereka dengan mental kuat.

"Saya suka membaca jurnal dan terdedah kepada fakta yang boleh guna dan kaitkan dengan diri sendiri. Saya syak perkara itu sejak remaja tapi ambil masa yang lama sebab nak jujur dengan diri sendiri.

"Macam kawan-kawan selebriti saya yang lain pun cakap perkara sama. Kadang-kadang mereka sudah lama tahu simptom itu, tapi untuk mereka ke depan berjumpa orang, kadang-kadang mereka tak tahu saluran yang betul, boleh percaya siapa, risaukan kos dan tak mahu bergantung kepada ubat.

"Sebenarnya perkara ini kena ada kesedaran sendiri. Saya tahu ramai orang takut nak jujur dengan diri-sendiri. ADHD ini bukannya susah nak kenal. Ramai yang ada tetapi mereka tak tahu," jelasnya yang dipetik sebagai berkata kepada Harian Metro.

Isteri kepada pelakon dan pengarah Farid Kamil itu bagaimanapun tidak risau sekiranya benar dia disahkan menghidap ADHD, sebaliknya dia lega sekiranya mendapat tahu kebenaran.

"ADHD ini senang sebab ia bukan tak boleh diubati. Ada satu ubat yang boleh kuatkan fokus kita dan ia bukan kecelaruan susah atau besar bagi saya. Saya tidak terlalu risau mengenainya. Apabila kita sudah tahu, kita boleh kawal jangkaan kita dan tidak susahkan diri. Kalau kita tak tahu, kita akan salahkan diri sendiri," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ATAS KESELAMATAN & KESIHATAN - ANUAR ZAIN MELAWAT CUCU SAUDARA SELEPAS ERNIE SELESAI BERPANTANG

"Memandangkan negara sedang 'berperang' dengan C0V1D, kita harus bersikap sensitif mengenai isu ini. Mungkin selepas Ernie selesai berpantang nanti, saya akan berkunjung bagi melihat cucu saudara saya itu.

"Memang comel wajahnya, putih gebu dan bermata sepet, masih kecil jadi tidak dapat dipastikan mirip wajah Syamel atau Ernie. Insya-Allah, jika diberikan kesempatan nanti pasti saya akan melawat cucu saudara saya itu.

"Kita seharusnya sensitif mengenai isu ini, kadang-kadang kita tak sedar tindakan kita seperti memegang dan mencium bayi yang masih kecil itu membuatkan wajahnya naik ruam dan sebagainya," ujar penyanyi popular, Anuar Zain.

Anuar berkata, dia belum berkesempatan untuk bertemu dengan cucu saudaranya, Nur Khawla Soleha atas tujuan keselamatan dan kesihatan bayi perempuan itu.

Jelas penyanyi lagu 'Lelaki ini' lagi, dia hanya melihat wajah anak kepada pasangan Syamel dan Ernie Zakri itu menerusi gambar yang dikirimkan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


USTAZ EBIT LEW BANTU LAPAN ADIK BERADIK SUSAH, BAGI RUMAH BARU & HANTAR PERGI MADRASAH

"Sebak menangis jumpa 8 adik beradik ni dekat area plentong Johor. Tinggal dekat 1 bilik kecil. Ruang tamu dan bilik air kongsi dengan banyak orang lain. Air mata tengok. Ya Allah ujian kamu anak-anak.

"Berlari sana sini. Paling besar umur 11 tahun. Semua adik ni cepat mesra dan terus peluk-peluk. Takleh nak elak dah. Baby kecil tu sakit. Perlu rawatan. Maknya sakit. Ayah kerja biasa jer. Gaji kecil

"Tak tahan rasa hati. Terus carikan rumah dekat flat dekat sini. Lari sana sini syukur dapat akhirnya rumah. Terus belikan katil dan tilam. Cadar bantal. Rasa puas syukur sebab adik ni semua asyik ckp terima kaseh dan asyik tanya betul ke nak pindah.

"Dah Maghrib ni. Dah malam. Saya kata InsyaAllah Allah akan mudahkan. Akhirnya dapat pindahkan ke rumah sewa selesa. InsyaAllah saya akan bayar sewa bulan-bulan. Kakak tu menangis cakap terima kaseh. Macam mana nak bayar jasa ustaz ni.

Klik untuk gambar besar

"Adik ni semua tak sekolah. Semua ada ic. InsyaAllah saya nak hantar yang lelaki 2 orang tu katanya aktif. Saya nak hantar masuk madrasah. Dua-dua tanya bila ustaz nak hantar ni. Tak sabar rasanya. Itu jer dia tanya.

"Doakan yer semua yang membantu. Bersama dan mendoakan," demikianlah tulis pendakwah bebas, Ustaz Ebit Lew yang tampil mengulurkan bantuan kepada keluarga susah yang terdiri daripada lapan adik beradik.

Menerusi sebuah rakaman video yang dimuat naik di laman Instagramnya, Ebit dilihat hadir menyalurkan bantuan kepada mereka sekeluarga.

Tidak ketinggalan, beliau yang popular dengan sikap pemurah itu khabarnya telah menyewa satu rumah baru bagi keluarga ini dan membayar sewa tersebut setiap bulan.

Rentetan kejadian, Ebit yang terkenal dengan sifat prihatin dan dermawannya itu dikatakan bakal mendaftarkan dua anak lelaki dalam keluarga tersebut untuk memasuki pengajian madrasah.

Untuk rekod, posting tersebut telah meraih lebih 500,000 jumlah tontonan dan ribuan komen yang memuji tindakannya di laman Instagram.

Terdahulu, tular kisah kesusahan lapan beradik ini di sosial media, secara tidak langsung ia meraih perhatian ramai pihak dan tidak terlepas mendapat bantuan daripada sekumpulan anak muda.

www.myartis.com / Sumber & foto: Beautifulnara & Instagram Ustaz Ebit lew

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MILA TAK SETUJU ANAK SERTAI UJIAN

Menerusi muat naik di laman Instagram, penyanyi dan usahawan, Mila Jirin mengakui dia tidak bersetuju dengan rancangan Menteri Kesihatan, Khairy Jamaluddin untuk menjalankan ujian klinikal vaksin COVID-19 Sinovac terhadap kanak-kanak berusia tiga tahun hingga sebelas tahun.

Mila menegaskan bahawa dirinya bukan seorang anti-vaksin, namun kali ini dia tetap dengan pendiriannya dengan tidak akan sesekali membenarkan satu-satu anak lelakinya, Mohd Ariff Zikri, 4, menyertai ujian tersebut.

"MAAF KKM (Kementerian Kesihatan Malaysia) kami ibu / bapa TAK AKAN BIAR KAN ANAK ANAK KAMI sertai UJIAN. Harap maklum. I am not anti vak or pro vak.. i am vaccinated.. to achieve Herd immunity... But for a child " I SAID NO !!" tulisnya.

Semalam, Khairy berkata mengenai rancangan itu dalam jawapan bertulis di Parlimen kepada soalan Wong Kah Woh (PH-Ipoh-Timur) sama ada KKM sudah meneliti kesesuaian serta keberkesanan vaksin COVID-19 untuk kanak-kanak yang berusia bawah 12 tahun.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FIZO OMAR HADIAHKAN IBU SEBUAH SKUTER ELEKTRIK

"Semoga perasaan Mama sama macam apa yang aku rasa waktu Mama belikan basikal masa dulu-dulu. Hmmmm... Iphone 12, PS 5? Nanti la dulu.. Bila Mama gembira, dia boleh bawa pergi surau, makin kuat dia berdoa makin bertambah rezeki.

"Bukan setakat Iphone dan PS 5, dengan kedai-kedai sekali boleh beli. Ameen Insya-Allah," demikian tulis pelakon dan usahawan Fizo Omar yang telah menghadiahkan ibunya, Hasnah Jidin sebuah skuter elektrik.

Menurut Fizo atau nama sebenarnya Wan Hafizol bin Wan Omar, 35, kenderaan itu boleh digunakan ibunya untuk pergi ke surau. Pelakon drama 'Pengantin Satu Malam' itu juga sanggup mengetepikan daripada membeli gajet yang sedang menjadi kegilaan ramai orang iaitu Iphone 12 dan PlayStation (PS) 5.

Klik untuk gambar besar

Perkongsian di laman Instagram (IG) itu turut memuat naik foto bersama ibu dan anak perempuannya, Wan Maryam. Menjengah di ruangan komen, rata-rata pengikut memuji melihat layanan Fizo terhadap ibunya malah ada yang menjadikan contoh.

"@id_1515: Bagus sayang dengan mak kan. - "@rubyyaacob: Anak soleh, ayah bertangungjawab. - "@hayati.shafii: Wahhh tahniah Abe Joe. Gembirakan ibu Allah mudahkan urusan kita. - "@ma_ahmad1: Fizo anak yang baik semoga dipermudahkn segala urusan," antara komen-komen ditinggalkan.

www.myartis.com / Sumber & foto: Astro Gempak & Instagram Fizo Omar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PERNAH KEGUGURAN - MIA AHMAD KINI SAH HAMIL SEMULA

Hujung tahun lalu, Mia Ahmad pernah hamil tetapi mengalami keguguran ketika bercuti di London bersama suaminya, Izham Tarmizi Roslan, kini impian pasangan tersebut untuk bergelar ibu dan bapa bakal termakbul tidak lama lagi.

Ini selepas pelakon itu mengesahkan dirinya kini hamil semula selepas keguguran menerusi laman Instagramnya.

Mia pada masa yang sama memohon maaf kepada beberapa pihak kerana tidak dapat menerima sebarang tawaran kerja buat masa ini untuk menjaga kandungannya itu.

Ruangan komen di Instagram Mia dibanjiri dengan ucapan tahniah serta doa agar Mia dan bayi di dalam kandungan diberikan kesihatan yang baik.

Tahniah kami ucapkan kepada Mia dan suami. Harapnya kehamilan kali kedua ini akan dipermudahkan.

Klik untuk gambar besar

www.myartis.com / Sumber: Mia Ahmad IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"SERIK...TIDAK AKAN BUAT 'JOB' DENGAN DIA" - AZWAN ALI TAK MAHU GANDINGAN 'OVERSHADOW'

Azwan Ali yang lebih tiga dekad dalam dunia pengacaraan telah berkongsi insiden dimana dia berdepan gandingan penyampai yang cenderung 'overshadow' atau bertindak lebih dominan hingga membayangi pasangan ketika beraksi.

Enggan mendedahkan identiti individu terbabit, Azwan atau lebih dikenali sebagai Diva AA sebaliknya menasihatkan pengacara lain agar faham amanah dan tanggungjawab yang perlu dipikul.

"Kita sebagai hos, walaupun digabungkan mana-mana stesen televisyen (TV), fahamlah kita ada amanah terhadap penyiar terbabit dan berjuta-juta orang yang menonton program itu. Jadi, jangan perasan orang hendak tengok awak seorang sahaja. Pada masa sama, orang mahu tengok saya juga.

"Secara jujur, saya terkejut memikirkan dia begitu orangnya. Apabila berbincang, dia juga tidak mahu melayan. Walaupun kita hebat dan lawak, kita kena ada perbincangan.

Klik untuk gambar besar

"Jangan cakap seperti awak pandai dan orang hanya hendak tengok awak... Ini sangat berbahaya. Namun, Alhamdulillah, program yang kendalikan boleh dianggap berjaya," katanya.

Azwan berkata, seboleh-bolehnya dia tidak mahu digandingkan dengan pengacara terbabit dan berharap hos muda yang diberi amanah, boleh tampil profesional seperti dirinya.

"Saya sudah serik... Tidak akan buat lagi 'job' pengacaraan dengan dia. Bagaimanapun, saya percaya gandingan saya dengan Issey dalam program Mic On, insya-Allah okay," katanya ditemui pada majlis pelancaran musim kedua program realiti nyanyian, Mic On! di sini, baru-baru ini.

Rancangan terbabit menampilkan Azwan sebagai pengacara bersama Issey Fazlisham. Mengulas mengenai tanggungjawab sebagai hos program realiti terbitan Awesome TV itu, Azwan berkata, dia akan menjaga tingkah laku dan memberi aksi terbaik.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


35 GAMBAR - KEMERIAHAN BIRTHDAY JEMYMA, ANAK FASHA SANDHA

Semalam telah diadakan majlis sambutan hari lahir yang ke-2 Putri Raysha Jemyma iaitu anak kedua kepada Fasha Sandha.

Majlis yang berlangsung dengan meriahnya itu turut dihadiri oleh bekas suami Fasha, Rizal Ashram Ramli atau Jejai yang juga merupakan ayah kandung kepada Jemyma.

Turut serta dalam majlis ini juga ialah ahli keluarga, teman rapat serta rakan-rakan artis.

Gambar-gambar sekitar majlis hari lahir ini telah dirakamkan oleh jurugambar rasmi mereka iaitu We Love Fasha Sandha Official WLFS.

Layanzzz...

GAMBAR LAIN:
Klik untuk size besar

Foto: We Love Fasha Sandha Official IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


LAGI 5 BULAN - AWI RAFAEL BUAT LAGU ISTIMEWA BUAT ATIKAH

Komposer dan penyanyi Awi Rafael, 32, memberitahu yang dia sudah menyiapkan satu lagu istimewa buat bakal isterinya, pelakon Atikah Suhaime, 27, yang akan dinikahi pada 17 Mac tahun depan.

Tinggal lagi lima bulan sebelum majlis pernikahan, Awi berkata, lagu istimewa berjudul 'Rahasiaku' itu sudah siap, cuma perlu diperkemaskan lagi.

"Saya cipta lagu itu untuk majlis perkahwinan kami bagi berkongsi isi hati dan perasaan terhadap dirinya. Ia adalah 'rahsia' terindah dalam hidup saya yang tersimpan rapi di hati memandangkan kami berdua terus buat keputusan untuk bertunang sebelum ini.

"Percintaan saya dan Atikah berlaku tanpa diduga kerana hubungan kami asalnya sebagai rakan artis saling mengenali sejak lapan tahun lalu.

Klik untuk gambar besar

"Namun, selepas beberapa bulan rapat dan bercinta, saya terus melamarnya kerana dia istimewa. Saya juga sudah sedia bergelar ketua keluarga," katanya.

Menurut Awi, dia yakin sudah bersedia untuk bergelar suami kerana kewangannya sudah stabil termasuk memiliki aset sendiri seperti rumah.

"Sebagai manusia biasa, saya memang tidak sempurna tetapi saya begitu sukakan kesempurnaan. Justeru, sebagai lelaki yang juga akan melindungi keluarganya, saya perlu membuat persediaan termasuk mengambil kira aspek mental dan fizikal," tuturnya.

Untuk makluman, Awi melangsungkan pertunangan dengan pelakon drama bersiri 'Cinta Tiada Ganti' itu pada 17 Mac lalu. Pasangan selebriti dari Singapura ini akan melangsungkan majlis nikah dan persandingan mereka di Singapura.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SEBUMBUNG... SPEKULASI YANG BERLAKU HANYALAH KONFLIK KECIL SAHAJA" - PU ABU

"Hubungan saya dengan isteri saya, Hana Azraa masih baik-baik saja, masih okey dan kami masih tinggal sebumbung. Spekulasi yang berlaku baru-baru ini hanyalah konflik kecil sahaja, biasalah rumah tangga sedangkan lidah lagi tergigit apakan pula kusyen dengan sofa.

"Kepada netizen mohon doakan yang baik-baik supaya kami boleh hidup dalam keadaan baik dan harmoni. Kepada sesiapa yang tak tahu asal-usul cerita A sampai Z lebih baik diam atau tak ulas apa-apa sebab kalau kita cakap pasal benda tu dan tak betul boleh jadi fitnah!

"Kalau betul pun boleh jadi mengumpat! Lebih baik diam daripada kita cakap benda tak baik pasal orang, lebih baik doa yang baik-baik. Kalau kita dengan Tuhan boleh minta ampun secara terus tetapi kalau dengan manusia kita kena cari dia di padang mahsyar untuk minta maaf dengan dia," demikian kata pendakwah bebas, PU Abu Sufyan yang akui berdepan konflik kecil dengan isteri barunya, Hana Azraa baru-baru ini.

Klik untuk gambar besar

Bagaimanapun, jelas PU Abu hubungan mereka masih baik dan menafikan dakwaan sudah tidak tinggal sebumbung lagi.
Dalam masa sama, PU Abu menasihati semua pihak agar berhenti membuat sebarang spekulasi susulan berhubung isu rumah tangganya yang sedang hangat diperkatakan. Menerusi tinjauan terkini, rakaman video yang dimuatnaik oleh PU Abu di laman Instagram miliknya itu telah dipadamkan setelah beberapa minit disiarkan.

Terdahulu, isteri baru PU Abu, Hana Azraa mendedahkan rumah tangga mereka kini dilanda badai dan bakal bercerai. Dakwa Hana, mereka sudah tinggal berasingan di Kuala Lumpur dan Kedah. Kisah rumah tangga PU Abu menjadi perhatian umum apabila bekas isterinya, Ain 'Afini mendedahkan telah diceraikan suaminya selepas memilih untuk bernikah dengan Hana yang merupakan seorang janda.

PU Abu bernikah dengan Ain pada 31 Ogos 2018 namun menceraikan isterinya yang sedang hamil itu pada 13 Mac menerusi aplikasi WhatsApp. Konflik mereka selesai apabila jatuhnya talak kedua pada 16 Mei lalu. PU Abu dan Ain dikurniakan seorang bayi lelaki, Muhammad Adam Aysar pada 7 Jun lalu.

www.myartis.com / Sumber & Foto: Astro Gempak & Instagram Pu Abu

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"HINA BETUL PANDANGAN DIA... INGAT ARTIS NI BINATANG? NAJIS MUGHALLAZAH" - HATTAN SELAR PENDAKWAH BEBAS ULAS ISU SALAM

"Kalau bersalaman dengan artis, katanya akan hilang roh. Hina betul pandangan dia pada artis ni. Sedapnya mulut bercakap. Kamu cakap artis ni standard entah apa-apa. Ingat artis ni binatang ke? Najis mughallazah ke?"

Demikian ujar penyanyi Datuk Hattan yang tampil menyuarakan pandangan berhubung kenyataan pendakwah bebas yang ketika ini hangat diperkatakan di media sosial, dimana dia mendakwa seseorang itu boleh kehilangan jiwa atau roh sekiranya bersalaman dengan golongan selebriti.

Jelas Hattan, kenyataan tersebut seolah-olah memberikan perspektif buruk terhadap golongan artis. Malah, penyanyi lagu 'Biso Bonar' ini turut menyifatkan golongan selebriti ini kebanyakkannya kurang gemar untuk berkongsi amalan mereka kepada umum.

Klik untuk gambar besar

"Artis ni sebenarnya tak suka menunjuk. Boleh kata 90% artis Malaysia ni, kebanyakkannya dah sampai ke Tanah Suci. Sama ada umrah atau haji. 16 hari bulan ni, kumpulan Wings yang terkenal dengan rambut-rambut panjang kecuali Datuk Awie yang rambut dah pendek, satu grup akan pergi umrah.

"Dah rezeki mereka. Tengok diorang pergi mana, mereka bukan pergi London tapi umrah. Gitaris yang selalu iring saya, Ritz Metalasia, dia haji tu," kongsinya lagi.

Hattan yang berkongsi pandangannya menerusi sebuah video di laman Instagram itu turut menyeru kepada semua pihak untuk berfikir dahulu sebelum mengeluarkan sebarang kenyataan.

"Kalau kamu cakap bersalaman itu akan membuatkan kita batal air sembahyang atau salah kerana bukan muhrim, itu kita faham. Tapi bila cakap fasal hilang roh tu, macam hina sangat artis ni.

"Bercakap tu berfikirlah dulu. Nak tarbiahkan orang, kamu suami isteri pun sama sahaja. Ingat lebam dekat sini (dahi) guarantee syurga ke? Tolonglah," tuturnya lagi.

Sebelum ini, nama pendakwah terbabit juga telah mendapat perhatian ramai selepas mendakwa suami yang membenarkan isteri dirawat oleh doktor lelaki ketika bersalin sebagai dayus.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KAMI TIDAK MERANCANG ATAU MEMILIH TARIKH..." - PEKIN & MONA BELUM BERSEDIA DEDAH NAMA 'BAYI MERDEKA'

Pada tanggal 31 Ogos lalu, pasangan pelakon iaitu Pekin Ibrahim, 41, dan Mona Allen, 37, telah menyambut kegembiraan berganda apabila cahaya mata pertama lahir sebagai 'bayi merdeka', selepas tiga tahun menantikan kehadiran zuriat.

Bayi lelaki dilahirkan secara normal di sebuah pusat perubatan swasta, kira-kira jam 2.39 pagi semalam. Pekin memaklumkan, isterinya sepatutnya melahirkan cahaya mata pada 9 September depan. Namun, katanya, doktor mendapati pintu rahim Mona sudah terbuka tiga sentimeter ketika melakukan pemeriksaan.

"Kami tidak merancang atau memilih tarikh cukup bermakna ini. Sebaliknya, Mona ditahan di wad selepas melakukan pemeriksaan doktor apabila pintu rahim sudah terbuka tiga sentimeter.

"Sebagai bapa, saya gembira kerana sudah tiga tahun menantikan kehadiran zuriat bagi menyerikan rumah tangga. Kegembiraan kami berganda apabila bayi yang dinantikan lahir pada Hari Kebangsaan 2022," katanya.

Klik untuk gambar besar

Mengenai nama pula, Pekin berkata, mereka masih belum bersedia mengumumkan nama bayi dan mungkin akan berbuat demikian, minggu hadapan. Mengulas adakah akan mewujudkan akaun Instagram, Pekin berkata, setakat ini, mereka tiada perancangan untuk ke arah itu.

Pada satu majlis pengumuman jantina bayi, pertengahan Ogos lalu, Mona atau nama sebenarnya, Munna Hafiraneza Allen berkata, dia dan suami sudah memilih nama bayi sulung ketika usia kandungan memasuki empat bulan.

Pelakon drama 'Hati Yang Dikhianati' itu turut memberitahu ingin berehat buat sementara selepas berpantang bagi memberi tumpuan kepada bayi pertama.

Untuk makluman, Pekin atau nama sebenarnya, Mohd Iznan Ibrahim dan Mona mendirikan rumah tangga pada 7 Disember 2018.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


6 GAMBAR - YAZER & EKIN AF3 SELAMAT NIKAH

Setelah menjalin hubungan cinta selama sembilan tahun, termasuk dilanda badai perpisahan tidak lama dulu, akhirnya pasangan kekasih Akademi Fantasia musim ketiga (AF3), Ekin dan Yazer sah bergelar suami isteri semalam.

Mereka bernikah di Kampung Bebuloh Laut, Wilayah Persekutuan Labuan iaitu kampung halaman Ekin sendiri.

"Alhamdulillah jodoh kami kuat. Harap ia berpanjangan hingga ke jannah," ujar Ekin dipetik sebagai berkata.

Tahniah diucapkan!

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom